Reference i klijenti - Dezinsekcija.net\n15. novembra 2019. 5. januara 2021.\nDole možete videti izvod 101% zadovoljnih naših Klijenata tokom 2019 i kraja 2018 e godine u primeni mera dezinsekcije i deratizacije u Beogradu i Novom Sadu,konkretno od vlasnika manjih radnji i lokla do većih institucija,škola,univerziteta,fabrika i ostalih većih privrednih subjekata,poštujući sve domaće i medjunarodne standarde i regulative. Izvršenja se uvek… Pročitaj više »Najnovije reference i Klijenti usluga dezinsekcije i deratizacije u Beogradu i Novom Sadu za 2019 u godinu.\n8. maja 2012. 4. januara 2021.\nU prethodih mesec do dva od pocetka suncanih dana krajem meseca marta do danas 08-og maja Preduzece “Pest-Global Group” DOO Beograd je bila i vise nego prezauzeta vrsenjem i ispunjavanjem usluga kako na teritoriji grada Beograda tako i u ostalim gradovima i mestima sirom Srbije. Donosimo Vam pregled najnovijih referenci… Pročitaj više »Najnoviji klijenti usluga Preduzeca “Pest-Global Group” DOO Beograd za 2012 i 2013 godinu\n15. marta 2012. 4. januara 2021.\nPreduzece Pest-Global Group DOO Beograd ima iza sebe preko 700+ pravnih subjekata sa kojima uspesno saradjuje na permanentnom i uspesnom nivou. Pored efektivnog suzbijanja svih vrsta insekata u Vasem radnom ili zivotnom prostoru bavimo se i preventivnom zastitom. Tu smo da Vas informisemo i stavimo do znanja na dole navedenim klijentima… Pročitaj više »Reference i klijenti Preduzeca “Pest-Global Group” DOO Beograd za 2011 i tekucu 2012 u godinu-proverite i saznajte zasto smo jedni od najboljih!


Haški rekorder - Početak suđenja Momčilu Krajišniku - Nedeljnik Vreme\nU utorak 3. februara trebalo bi da najzad započne suđenje bivšem predsedniku Skupštine RS Momčilu Krajišniku koje se čekalo bezmalo pune četiri godine\nPiše: N. Lj. Stefanović\nČEKAO NA KARADŽIĆA: Momčilo Krajišnik\nU samo dva dana glavna haška tužiteljica Karla del Ponte i njen zamenik Grejem Bluit oglašavali su se u sarajevskom "Dnevnom avazu" na istu temu – govorili su o "hapšenju Radovana Karadžića". Prvo je Bluit prilično rezignirano ustanovio da Zapad nije zainteresovan za hapšenje Karadžića i izrazio bojazan da bi bivši predsednik RS mogao da ostane slobodan do kraja života, baš kao i u prethodnih devet godina od kada je optužen.\nOdmah sutradan Karla del Ponte je u istom listu izjavila da će SFOR ove godine pronaći i uhapsiti Karadžića. "Uverena sam da postoji volja međunarodne zajednice da se uhapse svi begunci za kojima traga Tribunal, uključujući i Radovana Karadžića. Posle osam godina nije lako uhapsiti dobro organizovanog begunca", rekla je gospođa Del Ponte, pokazujući da se sa svojim zamenikom ne slaže izgleda čak ni oko broja godina trajanja navodne potere za Karadžićem. Glavna haška tužiteljica je ujedno objasnila kako je Bluitovo viđenje "zainteresovanosti" Zapada za bivšeg predsednika RS samo njegovo privatno mišljenje koje nema nikakve veze sa zvaničnim stavovima Tribunala. U septembru prošle godine Del Ponteova je, inače, prognozirala de će Karadžić u Hag sasvim sigurno stići do kraja 2003.\nOvakve "hladno-vruće" reakcije i različita oglašavanja na neku temu nisu baš uobičajena praksa u Haškom tribunalu čiji se službenici obično trude da u svojim javnim nastupima deluju i zvuče krajnje uigrano. Bluit je ovoga puta požurio da se oglasi, izgleda, bez konsultacija sa svojom šeficom. Učinio je to na potpuno isti način kao i britanski novinar (i višestruki haški svedok) Ed Vulijami, koji je prošle nedelje takođe zaključio da Zapad nije zainteresovan za Karadžića i koji se, takođe, kao i Bluit, pozvao na političku volju koja je očigledno postojala u slučaju Sadama Huseina.\nČak i ako se predviđanje gospođe Del Ponte o hapšenju najpoznatijeg balkanskog hajduka ponovo ne ispuni tako brzo, ime Radovana Karadžića, kao i njegov lik i delo, ipak će se naći u jednoj od haških sudnica već početkom iduće nedelje. U utorak 3. februara trebalo bi da najzad započne suđenje bivšem predsedniku Skupštine RS i najbližem Karadžićevom saradniku, Momčilu Krajišniku, čoveku koji je nosilac nekoliko ševeningenskih rekorda – na početak suđenja čeka bezmalo pune četiri godine (uhapšen je 3. aprila 2000. u svojoj kući na Palama); na pripremu njegovog suđenja u Hagu do sada je potrošeno više od milion dolara (plaćanje advokata i prevođenje i priprema stotina hiljada stranica dokaznog materijala); suđenje još nije počelo a optuženi Krajišnik koga terete za genocid i ratne zločine počinjene u BiH morao je da promeni prvobitni tim advokata.\nMomčilo Krajišnik je u početku bio na istoj optužnici sa bivšom predsednicom RS Biljanom Plavšić koja je u međuvremenu priznala krivicu i time izbegla da sa čovekom koga očigledno ne podnosi (i obrnuto) deli optuženičku klupu. Dvoje nekadašnjih političkih istomišljenika, a zatim ljutih političkih protivnika, srešće se ipak bar zakratko u haškoj sudnici – Biljana Plavšić mogla bi da bude svakako najozbiljniji svedok protiv Krajišnika. U tekstu nagodbe o njenom priznanju krivice stoji da je Krajišnik, zajedno sa Miloševićem, Karadžićem i Mladićem smislio plan etničkog razgraničavanja stanovništva u BiH milom ili silom, uglavnom silom, i da je zajedno sa njima odgovoran za zločine koji su potom sledili.\nTo što je Plavšićeva pred kraj 2002. priznala krivicu i tako izašla iz ovog slučaja, kao i činjenica da se u Hagu već godinama čeka da tamo jednom stigne Radovan Karadžić, nisu jedini razlozi da Krajišnik potuče sve rekorde u sedenju u zatvoru bez suđenja. Njegov bivši advokat Dejan Brašić iz SAD kažnjen je prošle godine od Advokatske komore u svojoj zemlji zabranom obavljanja posla i izbrisan sa liste advokata koji mogu da rade u Tribunalu, pa je Krajišnik morao da potraži novi advokatski tim. A njima je, naravno, potrebno prilično vremena da "uđu u slučaj" (u Hagu se može nezvanično čuti da im prethodnici nisu ostavili gotovo ništa što bi moglo da bude od koristi) i iščitaju na stotine hiljada stranica materijala.\nU tim papirima može se naleteti na svakojake Krajišnikove izjave iz vremena kada je važio za "nacionalnog romantičara" i (uz Plavšićevu), maksimalistu u timu sa Pala. Na primer, onu s kraja 1997. godine u kojoj je na pitanje o optužbama za ratne zločine u BiH u jednom intervjuu odgovorio: "Što se tiče optužbi za ratne zločine, mi smo vrlo jasni da je tako moralo da bude." Krajišnika bi u Hagu kada počne suđenje mogla u priličnoj meri da muči i matematika – Srbi su u jednom trenutku držali 72 odsto teritorije BiH, on je tvrdio da im je po zemljišnim knjigama pripadalo 64 odsto i da će sve što prelazi taj procenat biti vraćeno, a na kraju je bio i u Dejtonu gde je knjiga zaklopljena na 49 odsto. Za tu razliku u brojevima poginulo je mnogo ljudi na sve tri zaraćene strane i mnoga pitanja iz tužilaštva mogla bi da idu na tu stranu.\nKrajišnikovi novi advokati (englesko-australijski tim) kažu da, iako nisu zadovoljni činjenicom što im klijent sedi u pritvoru već četiri godine bez suđenja, to neće biti prioritet u njihovom budućem poslu. Bivši predsednik paljanske skupštine ionako već ima slično iskustvo – krajem osamdesetih proveo je u zatvoru devet meseci zajedno sa Radovanom Karadžićem zbog optužbi za neku proneveru. Kasnije mu je izrečena oslobađajuća presuda i, mada je imao pravo da traži nadoknadu zbog provedenih devet meseci u zatvoru, Krajišnik to nije uradio. U njegovoj romansiranoj biografiji iz knjige Ko je ko u Republici Srpskoj piše da se tada "vratio svom biću – Zabrđu gde je živeo sve do izbijanja rata". Ovoga puta teško da će se dogoditi "povratak biću" i Zabrđu – sa optužbama koje se Krajišniku stavljaju na dušu u Hagu još niko nije prošao sa oslobađajućom presudom. Oni koji su takvu presudu dobili ionako nisu od UN-a mogli da naplate ništa za sedenje u zatvoru jer tako nešto nije predviđeno.\nUpućeni tvrde da će suđenje Krajišniku početi samo simbolično kako bi oko Tribunala prestala priča da je nečuveno držati nekoga u zatvoru četiri godine bez sudskog procesa. Odmah posle početka ovog suđenja najverovatnije sledi duga pauza u kojoj će se njegovi advokati baviti pripremom strategije odbrane i čitanjem. Naići će svakako i na lirske opise svog klijenta, koji je RS u jednoj prilici opisivao kao lepu, prkosnu i očešljanu devojku od 16 godina kojoj još "samo malo treba da se uda u Savez srpskih država, pa da sva familija bude na okupu". U toj prilici niko nije predviđao da će se familija jednog dana okupljati u Hagu. I da će se neki, poput Plavšićeve i Babića, danas stideti familije.


RTS raspisao konkurs za direktora Radio Beograda – Matrica slobode medija\nJavni medijski servis, Radio-televizija Srbije (RTS), raspisala je danas konkurs za imenovanje direktora Radio Beograda i glavnog i odgovornog urednika Prvog programa Radio Beograda, na period od četiri godine.\nMedju uslovima konkursa za direktora Radio Beograda, kako je navedeno, su visoka stručna sprema ili master, najmanje osam godina radnog iskustva na rukovodećim mestima, znanje jednog svetskog jezika, poznavanje tehnologije proizvodnje i pružanja audio-vizelnih medijskih usluga i usluga radija, navedeno je u oglasu u dnevnom listu „Politika“.\nZa glavnog i odgovornog urednika Prvog programa Radio Beograda uslovi su isti, osim što se traži najamanje sedam godina na uredničkim poslovima.\nPrecizirano je i da kandidati za ove dve pozicije ne mogu biti nosioci javne funkcije, niti funkcije u političkoj stranci.\nRok za prijavljivanje kandidata je 30 dana od objavljivanja konkursa.\nUpravni odbor RTS-a će imenovati direktora Radio Beograda i odgovornog urednika Prvog programa Radio Beograda u roku od 45 dana od dana otvaranja prijava na konkurs, a o rezultatima konkursa kandidati će biti obavešteni u roku od osam dana od dana donošenja odluke o izboru.\n← Previous Previous post: Još jedna MILIONSKA MEDIJSKA PREVARA\nNext → Next post: Malo je medija koji poštuju etička pravila izveštavanja o deci


Vjesti Dana: Lepa Brena pukla 50.000 evra u Monte Karlu pogledajte o čemu se radi? FOTO\nLepa Brena pukla 50.000 evra u Monte Karlu pogledajte o čemu se radi? FOTO\nLepa Brena je odlučila da posle 20 godina renovira luksuzni stan u Monte Karlu, saznaje Kurir.\nPevačica i njen suprug Slobodan Boba Živojinović izdvojili oko 50.000 evra za preuređenje enterijera! Kako otkriva izvor blizak ovom paru, oni su odlučili da promene sav nameštaj u stanu na Azurnoj obali, koji se prostire na 150 kvadrata i koji ima veliki dnevni boravak, dve kuhinje, veliku terasu, spavaću sobu i tri sobe za goste.\n“Brena obožava stan u Monte Karlu jer tamo ima potpuni mir. Ona svake godine tamo ide s prijateljicama na letovanje, a nekada ima običaj da i sama pobegne na nekoliko dana da bi napunila baterije. Pošto je kod Brene sve pod konac, poželela je da napravi neke promene u enterijeru. Na kraju je odlučila da promeni apsolutno sav nameštaj”, priča dobro obavešten izvor.\nInače, pevačica se u poslednje vreme baš bacila u trošak. Častila je sebe “majbahom S500” koji, u zavisnosti od opreme, može da košta i do milion evra! Folk zvezda je automobil pazarila na lizing od koleginice Dragane Mirković jer su ova kola među najskupljim na svetu.\nŽelela je Brena neku elegantniju verziju automobila jer je često vozila džipove, pa sad u luksuznom četvorotočkašu uživa cela porodica, a nedavno su njenog supruga i sina Viktora na auto-putu zaustavili presretači zbog brze vožnje upravo u tom “majbahu!.\nRanije je za proslavu punoletstva najmlađeg sina iskeširala 30.000 evra.


RAMA POZVAO CRNOGORCE: Nemojte gubiti vreme, pridružite se 'Otvorenom Balkanu'\nPremijer Albanije Edi Rama otvorio je novi granični prelaz između Albanije i Crne Gore u društvu crnogorskog premijera Zdravka Krivokapića i potpredsednika vlade Crne Gore Dritana Abazovića.\n- Želim zahvaliti crnogorskoj strani na ovoj investiciji jer smo dugo ulagali i sada je druga carinska tačka koja nas spaja i ne treba da nas razdvaja. Takođe želim da sa >> Pročitaj celu vest na sajtu SrbijaDanas.com << premijerom Krivokapićem i Abazovićem napravimo napredak i da Crna Gora bude uključena u inicijativu "Otvoreni Balkan" - rekao je Edi Rama.\n- Inicijativa nije isključiva i trebala uključiti Crnu Goru, (tzv.) Kosovo i Bosnu. Ne mora se izmišljati ništa novo, kako bi region poštovao četiri slobode izjavio je Rama.\nRadio Slobodna Evropa: Otvoren granični prelaz između Crne Gore i Albanije\nN1 televizija: Rama i Krivokapić otvorili zajednički granični prelaz\nNoviMagazin.rs: Otvoren još jedan zajednički granični prelaz između Crne Gore i Albanije


Srbija: Počela procedura za promenu Ustava - SNEWS\nBy SNews 17. Aprila 2021. 55\nNa sednici Odbora za ustavna pitanja i zakonodavstvo Narodne skupštine u petak je usvojen Predlog za promenu Ustava Republike Srbije, koji je podnela Vlada. Time je i formalno počela procedura za promenu najvišeg pravnog akta u državi, saopšteno je iz Vlade Srbije.\nPremijerka Ana Brnabić je na konferenciji za novinare u Skupštini Srbije, nakon sednice pomenutog odbora, istakla da je potrebno da se postigne što je moguće širi društveni konsenzus oko ustavnih amandmana u pravosuđu, i pozvala sve da učestvuju u tom procesu jer se Ustav tiče svih nas.\n– Ustavne promene donose način izbora i sastava Vrhovnog suda i Visokog saveta tužilaca\nMinistarka pravde u Vladi Republike Srbije Maja Popović predstavila je najvažnija rešenja u amandmanima na Ustav Srbije koje je pripremilo ovo ministarstvo posle pribavljanja mišljenja Venecijanske komisije, a koji čine sastavni deo Predloga za promenu Ustava, koji je podnela Vlada.\nUkolikom, međutim, Skupština ne izabere svih pet članova u roku, preostale članove nakon isteka narednih 10 dana bira, između svih kandidata koji ispunjavaju uslove za izbor, komisija koju čine predsednik Narodne skupštine, predsednik Ustavnog suda, predsednik Vrhovnog suda Srbije, vrhovni javni tužilac Srbije i zaštitnik građana, većinom glasova, precizirala je ona.\nMinistarka je napomenula da je predviđena stalnost sudijske funkcije od izbora do penzije, čime je ukinut takozvani “probni izbor” na mandat od tri godine za sudije i zamenike tužilaca koji se prvi put biraju.\nTagovi: Ana Brnabić Ivica Dačić Maja Popović Predlog za promenu Ustava sudije tužioci Ustav Republike Srbije Venecijanska komisija Visoki savet tužilaca Vrhovni sud


ČETVRTA DORĆOLIJADA SPORTA, ZDRAVLJA, KULTURE TREĆEG DOBA – Stari grad\nStari grad » Vesti » ČETVRTA DORĆOLIJADA SPORTA, ZDRAVLJA, KULTURE TREĆEG DOBA\nČETVRTA DORĆOLIJADA SPORTA, ZDRAVLJA, KULTURE TREĆEG DOBA\nPosted on 13. 06. 2016.\nNa stadionu Fudbalskog kluba „Dorćol“, 11. juna održana je Četvrta Dorćolijada sporta, zdravlja i kulture trećeg doba, uz podršku Gradske opštine Stari grad i pod pokroviteljstvom Grada Beograda – Sekretarijata za sport i omladinu i drugih. Ovo jednodnevno sportsko rekreativno takmičenje okupilo preko 250 učesnika trećeg doba i preko 50 mladih, iz Beograda, Srbije i Republike Srpske.\nManifestaciju je svečano otvorio predsednik Gradske opštine Stari Grad Marko Bastać, koji je, između ostalog, naglasio:\n– Svojevremeno sam spomenuo da bih voleo da svoje penzionerske dane provodim u svim ovim aktivnostima koje danas sprovodi “Dorćolijada” vodeći računa o penzionerima i najmlađima. Želim da znate da ćemo opština i ja lično, uvek biti uz vas – rekao je Bastać.\nBrojne posetioce, goste i prijatelje pozdravili su i autor projekta predsednik Organizacionog odbora prof. Dušan Maksimović, predstavnik Sekretarijata za sport i omladinu Vlada Pajić, kao i predstavnica Saveza penzionera Republike Srbije Vanja Miskin.\nU sportsko rekreativnom delu, pod motom „u zdravom telu – zdrav duh“, realizovane su sportske discipline koje su prilagođene trećem dobu: pikado, fudbal – penali na male golove bez golmana, košarka – slobodno bacanje lopte u koš, boćanje i šah.\nKao dopunski sadržaji, održani su Javni čas fitnes vežbi u prirodi za treće doba i najmlađe i Međugeneracijski susret u Dečjem maratonu na 20.000 milimetara, pod nazivom „Bake i deke uz bate i seke“, kao i jednodnevna slikarska kolonija uz učešće – pet talentovanih učenika, pet studenata likovnih akademija i pet žitelja trećeg doba.\nNajboljim takmičarima uručene su zlatne, srebrne i bronzane medalje, a pobedničkim ekipama u svim sportskim disciplinama pehari „Četvrte Dorćolijade sporta, zdravlja i kulture trećeg doba“, manifestacije koja je na Dorćolu već postala tradicionalana.\nSve detljnije informacije o rezultatima, kao i ostalim aktivnostima, mogu se pogledati na veb sajtu www.dorcolijada.com\nPrevious PostPrevious ŠKOLA ZA BUDUĆE KOŠARKAŠKE ŠAMPIONKE\nNext PostNext ČETVRTI PROGRAM „ZAJEDNO ZA VAŠU ZGRADU“- SPISAK SKUPŠTINA I SAVETA STAROGRADSKIH ZGRADA


Moskva: Nećemo razmeštati rakete u onim regionima u kojima ne budu razmeštane američke\nIzvor: Vostok.rs, 03.Avg.2019, 13:33\nPrekid važenja Sporazuma o likvidaciji raketa srednjeg i kratkog dometa usled povlačenja Vašingtona iz tog dokumenta zahteva neodložne mere za stabilizaciju situacije u odnosima Rusije i SAD, saopštilo je Ministarstvo spoljnih poslova Rusije.\n„Prekid dejstva Sporazuma o likvidaciji raketa srednjeg i kratkog dometa usled izlaska Vašingtona iz njega zahteva neodložne mere kako bi se stabilizovala situacija i očuvao potrebni nivo predvidivosti u odnosima Rusije i SAD. Naša zemlja je prošla svoj deo puta. Mi smo već uveli jednostrani moratorijum i nećemo razmeštati kopnene rakete srednjeg i kratkog dometa, u onim regionima u kojima ne budu razmeštane američke rakete“, navedeno je u saopštenju. Ruska strana je pozvala SAD da slede primer Rusije koja je preduzela sve neophodne mere za očuvanje globalne stabilnosti i da odustanu od razmeštanja raketa srednjeg i kratkog dometa. „U protivnom, sva odgovornost za rast napetosti u svetu biće na Vašingtonu“, navedeno je u saopštenju. Ministarstvo je ranije saopštilo da je od 2. avgusta, na inicijativu SAD, obustavljeno važenje Sporazuma o likvidaciji raketa srednjeg i kratkog dometa. Vašington je početkom godine objavio da jednostrano istupa iz tog sporazuma, pozivajući se na to da Rusija, navodno, narušava odredbe dokumenta. Moskva, koja takođe ima primedbe u vezi s američkim poštovanjem sporazuma, odgovorila je istom merom.\nRT: SAD će razviti nove rakete nakon prestanka važenja Sporazuma - Pentagon\nPentagon je objavio da SAD nameravaju da razviju konvencionalne rakete kopnenog baziranja koje su prethodno zabranjene Sporazumom o likvidaciji raketa srednjeg i kratkog dometa, i to baš na dan kada je Sporazum prestao da važi nakon jednostranog povlačenja Vašingtona. "Sada kad smo se povukli,...


Plakati sa fotomontažom naslovnice NIN-a u Novom Sadu\nNedeljnik NIN je i ove sedmice izašao sa belom površinom na naslovnoj strani umesto fotografije, a u širem centru Novog Sada na drveću su osvanuli plakati na kojima je montirana naslovnica ovog nedeljnika sa naslovom "Zvezdanu Jovanoviću svečano uručena NIN-ova nagrada".\nZvezdan Jovanović je bivši pripadnik rasformirane Jedinice za specijalne operacije (JSO), koji je osuđen na 40 godina zatvora zbog ubistva premijera Zorana Đinđića u martu 2003. godine.\nJasna je poruka, ko god da stoji iza toga, kaže za RSE glavni i odgovorni urednik NIN-a Milan Ćulibrk.\n"To je samo nastavak napada na NIN koji su počeli tzv. slučajnim okupljanjima građana u Nišu, Leskovcu, Vranju i sad ćemo dobiti mitinge širom zemlje kao da njihova borba ne može da se svede na to da ako vam se nešto ne sviđa nemojte da čitate", navodi Ćulibrk.\nOn, međutim, ocenjuje da nije to suština.\n"Suština je da treba ućutkati sve one koji pričaju o sumnjivim poslovima, o aferama u kojima su uključeni i pojedini ministri i vlast u Srbiji“, ocenjuje Ćulibrk.\nPočelo sa aferom 'Krušik'\nNapadi na NIN počeli su posle pisanja o aferi Krušik, odnosno o tome kako je kompanija „GIM“, koja se dovodi u vezu sa Brankom Stefanovićem, ocem ministra unutrašnjih poslova Srbije Nebojše Stefanovića, kupovala oružje od državne firme namenske industrije „Krušik“ po povlašćenim cenama u odnosu na državno preduzeće "Jugoimport SDPR".\nU četvrtak, kada se nedeljnik NIN pojavljuje na kioscima, u širem centru Novog Sada osvanuli su plakati na kojima se nalazi velika fotografija Zvezdana Jovanovića, ubice premijera Zorana Đinđića, kao i mala na kojoj je prikazana foto montaža kako glavni i odgovorni urednik NIN-a Milan Ćulibrk Jovanoviću uručuje NIN-ovu nagradu, koja se inače dodeljuje za najbolji roman godine.\nOvaj nedeljnik je i prošli broj objavio bez fotografije na naslovnici pošto je prvobitna naslovna na kojoj je bio predsednik Srbije Aleksandar Vučić na sajmu naoružanja povučena na zahtev izdavača, a zbog tumačenja predstavnika vlasti i dela javnosti da je puška uperena u predsednika i da predstavlja poziv na ubistvo.\nZbog ovoga su usledili napadi predstavnika vlasti i njima bliskih tabloida na ovaj nedeljnik, a članovi i simpatizeri vladajuće Srpske napredne stranke organizovali su mitinge "podrške predsedniku Srbije".\nNIN nastavlja da se bavi Krušikom i u novom broju objavljuje tekst "Afera Krušik - Kako tata kaže". Nećemo odustati od pisanja o tome, poručuje urednik ovog nedeljnika Milan Ćulibrk.\n"Neće nas zaustaviti ni da svaki dan stavljaju nove plakate, da izmišljaju nove napade. Oni koji lepe plakate i koji na naslovne strane NIN-a stavljaju Zvezdana Jovanovića su verovatno potpuno drugačije razmišljali o ubijenom premijeru Đinđiću", kaže Ćulibrk.\nNaslovnica nedeljnika NIN objavljenog u četvrtak, 5. decembra\n"I ono što je najgore u svemu tome, ja mislim da je osnovnu ideju za ovaj plakat dao Čedomir Jovanović, lider Liberalno demokratske partije, i ja mu zaista čestitam na tome", dodaje Ćulibrk.\nČedomir Jovanović, jedan od saradnika ubijenog premijera Đinđića, je na Tviteru prethodno napisao "Samo je likovima poput Zmije ovo ok novinarstvo". Zmija je nadimak Zvezdana Jovanovića. Lider LDP-a je kasnije u televizijskim gostovanjima poručio da se ne sme na takav način igrati sa emocijama ljudi u zemlji u kojoj je ubijen premijer Zoran Ðinđić.\nO igranju emocijama sa fotomontažom dodeljivanja NIN-ove nagrade ubici premijera Đinđića u kabinetu gradonačelnika Novog Sada Miloša Vučevića nismo dobili komentar. Tim povodom se nisu oglasili ni funkcioneri vladajuće Srpske napredne stranke. Iz MUP-a Srbije takođe nismo dobili odgovor na upit da li će preduzeti aktivnosti u cilju otkrivanja lica koja se lepila plakate protiv NIN-a.\nČitava priča oko naslovne strane NIN-a je potpuno očigledan spin vlasti da se prekrije suština, kaže za RSE Dinko Gruhonjić, novinar i predavač na novosadskom Filozofskom fakultetu. On napominje da suština nije u tome da li je neko uperio pušku u predsednika Srbije jer je ta fotografija već ranije objavljivana i snimljena je tokom Vučićevog obilaženja sajma naoružanja.\n"Sve je ovo spin samo da se ne bi odgovorilo na prosta pitanja - ko je profitirao od prodaje naoružanja, kome je to naoružanje prodavano, u čije ime, i zbog čega su građani Srbije zakinuti za sopstvene novce", ocenjuje Gruhonjić.\nVučić: Koja, bre, hajka?\nPredsednik Srbije i lider naprednjaka Aleksandar Vučić izjavio je, u međuvremenu, da "nije imao pojma" o skupovima podrške u nekoliko gradova Srbije koji su krenuli nakon što je NIN za prošli broj najavio naslovnicu sa sajma naoružanja na kojoj Vučić prolazi ispred izloženog oružja. Predsednik Srbije je zamolio pristalice SNS da se više ne okupljaju.\nIstovremeno je rekao da se smeje kada vidi političke protivnike koji tvrde da se protiv njih svakodnevno vodi kampanja.\n"Koja, bre, hajka? Ljudi, pa nisam ja vama stavljao metu na čelo, nego vi meni. Ali to su perverzne inverzije, na to možete samo da se nasmejete i ništa više", rekao je danas Vučić nakon otvaranja radova na izgradnji autoputa između Šapca i Rume.\nNajbolji odgovor na sve što je usledilo od kako je jedna naslovna strana zasmetala vlastima, za sociologa kulture Ratka Božovića, je ćutanje.\n"Jer je to toliko glupo i neinventivno, toliko sporno i osporavajuće. Mi smo u znaku ironije i to najnižeg nivoa, spornog da spornijeg ne može biti. Kad bi to bio inventivan populizam nekako bih razumeo, ali ovo je već preterano, ovo je izgubljena mera u pravima, odgovornostima i dužnostima same vlasti", ocenjuje Božović.\nU međuvremenu osude montiranih naslovnica NIN-a stižu iz opozicije.\n"To je možda i najužasniji gest u istoriji bilo koje vlasti, u kampanji protiv jednog medija. Bez obzira ko stoji iza ove akcije", navela je Demokratska stranka (DS).\nDS navodi da je suvišno milioniti put govoriti koliko ovaj čin predstavlja „crtanje mete na čelu Milanu Ćulibrku, svim novinarima NIN - a i svima koji se u Srbiji drznu da podignu glas protiv aktuelnog režima.“\nI Nova stranka je ocenila da su pritisci na slobodu medija u Srbiji sve snažniji i brutalniji.\nVlast, ne samo ova ali ona to radi na svoj radikalni način, prepoznaje malo preostalih profesionalnih medija kao političke neprijatelje.\n"S obzirom da je izvršna vlast manje ili više pogušila sve institucije i da je opozicija smušena jedino što još uvek funkcioniše kao nekakav kontrolor izvršne vlasti jeste šaka jada profesionalnih medija", ocenjuje Dinko Gruhonjić.\nU NIN-u najavljuju da će do kraja ove godine nedeljnik izlaziti bez fotografije na naslovnoj strani jer je, kažu, jedna fotografija o kojoj se govori osmi ili deveti dan "dovoljan dokaz koliko su oni u stanju da stvari sa suštine prebace na formu".


Sport / Sportska redakcija B92 109\nIako se u prvim satima nakon bolnog poraza Partizana od Augzburga u Humskoj činilo da će crno-bele fotelje popuniti neki novi ljudi, možda se to ipak ne desi.\nIzvor: ponedeljak, 14.12.2015. | 10:23\nNajavljene ostavke svih članova Upravnog odbora FK Partizan i predsednika Zorana Popovića su više pokušaj prevrata unutar kluba nego moralni čin, moglo bi se zaključiti nepuna četiri dana posle debakla 'crno-belih' u poslednjoj utakmici u Ligi Evrope.\nMiloš Vazura, jedini član dosadašnje 'vlade' u Humskoj, ostao je u klubu a čini se da se, sa Novakom Nedićem, poslednjih meseci slabije prisutnim u Humskoj, sprema da preuzme vlast.\nVazura je svoj ostanak u izjavi za Blic jutro posle poraza od Augsburga objasnio "spremnošću da se bori do kraja", a posle toga procedurom.\n"Ostavke su podnete i to je kolektivno učinio Upravni odbor. Skupština kluba biće zakazana u narednih 30 dana. Na čelu kluba u tehničkom mandatu biću ja", rekao je posle toga Vazura Tanjugu.\nSa druge strane, predsednik u ostavci Zoran Popović, izjavio je da je on taj koji će rukovoditi klubom do nove Skupštine i izbora.\n"Do dolaska nove uprave ja ću rukovoditi klubom, jer je to normalan princip funkcionisanja u ovakvim situacijama. Podneću finansijski izveštaj na sednici Skupštine i onda će shodno proceduri doći do rasprave o mom i razrešenju kompletnog Upravnog odbora u ostavci," rekao je Popović.\nKada su dolazili klub znalo se da je Novak Nedić generalni sekretar Vlade Srbije, Miloš Vazura njegov prijatelj koji je radio u Ministarstvu pravde, a Zoran Popović je samo ponavljao da "ima podršku sa najvažnije strane", ne objasnivši na koga misli.\nU to vreme, pre godinu dana, nastupali su kao skladan tim a ni u međuvremenu nije bilo istupa u javnosti koji bi potvrdili postojanje više struja.\nPotpredsednici Milorad Vučelić i Vojkan Nedić su, tvrde upućeni, na različitim stranama a nije teško naslutiti ko je na kojoj.\nŽarko Zečević, mnogi bivši fudbaleri i treneri Partizana učestvovali su u izborima ili ušli u saziv Skupštine kluba pre godinu dana i podržali Popovića i Upravni odbor, za sada se ne izjašnjavaju.\nNovak Nedić je, tvrde dobro upućeni u situaciju u klubu, kontaktirao sa Savom Miloševićem kome je ponuđena funkcija u klubu, najverovatnije predsednička, drugi "adut" te strane mogli bi biti dobri odnosi sa delom navijača koji imaju kontrolu nad južnom tribinom.\nPartizan je, posle 21 kola Superlige Srbije, praktično otpisan u borbi za titulu prvaka, u Ligi Evrope je imao priliku da se plasira u drugi krug ali i stao u grupnoj fazi, kao i još pet puta u poslednjih sedam godina, što sportski rezultat prethodne uprave ne čini impresivnim.\nFinansijski izveštaj na kraju godine pokazaće kakav je poslovni bilans ljudi koji su vodili Partizan u poslednjih godinu dana ali bi sve sem smanjivanja duga koji su zatekli bilo ravno senzaciji.\nOd učešća u evropskim kupovima zarada je između pet i šest miliona evra, transfer Škuletića doneo je tri, novac od odlaska Mitrovića u Njukasl još najmanje dva miliona evra.\nS obzirom na činjenicu da su iz kluba, od dolaska Popovića, Vučelića, Nedića i Vazure, otišli i Danko Lazović, Branko Ilić i Nikola Drinčić, a dovođeni slobodni igrači za koje su ljudi iz Humske tvrdili da nisu skupi, bilo bi očekivano da na tom planu rad ljudi koji su vodili Partizan bude uspešniji.


Posjeta Merkelove podstrek za BiH - Vijesti.me\nDOLAZI 9. JULA\n"Izuzetno je važno da podrška koju EU daje, bude nastavljena, uz uvažavanje BiH sa svim njenim nadležnostima i različitim kompetencijama. Bitno je ta podrška bude i politička, ali i finansijska", naveo je Crnadak Edit\nBeta 31. maj 2015, 07:50 ažurirano 14. februar 2019, 23:20\nMinistar inostranih poslova BiH Igor Crnadak izjavio je da će posjeta njemačke kancelarke Angele Merkel BiH biti podstrek za nastavak reformi u toj zemlji.\n"Sve je krenulo kao njemačko-britanska inicijativa, kasnije je to preraslo u evropsku inicijativu. U tom svjetlu, značajno je da sada, kada reforme kreću, kada stupa na snagu Sporazum o stabilizaciji i pridruživanju, imamo posjetu na ovako visokom nivou", rekao je Crnadak novinarima u Bijeljini.\nOn je, međutim, naveo da je pravi posao i odgovornost za sprovođenje reformi na vlastima BiH entiteta.\nCrnadak je najavio da će od Merkelove zatražiti nastavak snažne podrške BiH, Republici Srpskoj i Federaciji BiH.\n"Izuzetno je važno da podrška koju EU daje, bude nastavljena, uz uvažavanje BiH sa svim njenim nadležnostima i različitim kompetencijama. Bitno je ta podrška bude i politička, ali i finansijska", naveo je on.\nMediji u BiH su objavili da će Merkelova posjetiti BiH 9. jula.\nKomentarišući posjetu pape Franja Bosni i Hercegovini 6. juna, ministar inostranih poslova BiH je rekao da tu posjetu treba iskoristiti da se nastavi razvoj pomirenja i tolerancije.\n"Poruka mira i daljeg poboljšanja odnosa unutar naroda tog dana treba da ode iz Sarajeva i iz BiH. Očekujem da posjeta pape prođe u mirnoj, dobroj i korektnoj atmosferi", istakao je Crnadak.


Katarina Radivojević - Blic Online\nGlumica Katarina Radivojević igra Conu u seriji "Nečista krv", koja se večeras prikazuje na RTS-u. Ipak, svima su zapale za oko ljubavne scene koje glumica ima u pomenutom ostvarenju.\n"RADILA SAM BOTOKS" Katarina Radivojević (42) priznala koje ESTETSKE KOREKCIJE je imala: "Nikad nisam bila deblja", UGOJILA SE 5 KG\nGlumica Katarina Radivojević otkrila je kojim se estetskim intervencijama podvrgla i da li neke planira da odradi u bližoj ili daljoj budućnosti.\n(FOTO) KATARINA RADIVOJEVIĆ SKORO 2 SATA DAVALA ISKAZ Nastavlja se predkrivični postupak oko napada Bjelogrlića na Gagu Antonijevića\nGlumica Katarina Radivojević dala je danas iskaz o incidentu u niškom hotelu Ambasador, koji se desio 23. avgusta oko 4 časa posle ponoći kad sa je glumac Dragan Bjelogrlić (57) napao i izudarao režisera Predraga Gagu Antonijevića (62), saznaje “Blic”.\n(VIDEO) OVACIJE ZA "NEČISTU KRV" Svi komentarišu vatreno crvenu haljinu Anđele Jovanović, i Bjelogrlić došao da se pokloni publici\nVečeras je održana beogradska premijera filma „Nečista krv – greh predaka“ po prozi Bore Stankovića, u režiji Milutina Petrovića, a glumci su posle projekcije nagrađeni ovacijama publike.\nBeogradska premijera filma "Nečista krv – greh predaka" održana je večeras, a među glumcima koji su prošetali crvenim tepihom je i Katarina Radivojević.\nReditelj Predrag Gaga Antonijević gostovao je u jutarnjem programu TV Prva gde je govorio o jučerašnjem incidentu u hotelu "Ambasador" u Nišu, gde ga je napao kolega i glumac Dragan Bjelogrlić.\nGlumica Katarina Radivojević već godinama živi u Americi, te je retko možemo videti na ulicama Beograda.\nGlumica Katarina Radivojević angažovana je u januaru 2019. godine kao saradnik za kulturu u Generalnom konzulatu Srbije u Njujorku. Iako je zbog snimanja sve češće u Srbiji, ona i dalje prima platu kao ataše.\nPOVRATAK KATARINE RADIVOJEVIĆ NA VELIKA VRATA Na Zlatiboru snima poslednje kadrove serije koja će mnogima izmamiti osmeh\nNa Zlatiboru se polako privodi kraju snimanje igrane serije „Ljubav ispod zlatnog bora“ u režiji Slobodana Šuljagića i Nikole Končarevića.\n"NAPAĆENA SAM ŽENA, verovatno me fizički izgled ograničava": Katarina Radivojević o POVLAČENJU IZ JAVNOSTI i poslu i funkciji u Americi (VIDEO)\nLepa glumica Katarina Radivojević kaže da ju je često fizički izgled ograničavao kad su uloge u domaćim serijama i filmovima u pitanju, ali da joj je na privatnom planu doneo dosta dobrih stvari, kao i dan-danas.\nKatarina Radivojević: "NAPAĆENA SAM ŽENA" - novi broj "Super TV-a" uz "Blic":\nUTERIVALI SU IM STRAH U KOSTI Manijak hteo da OŽENI CECU, Rozgu su uhodila dvojica, Nataši je upao u kuću, a NJU JE HTEO DA ODVEDE U KREVET\nMnoge dame sa domaće i regionalne scene proživljavale su pravu dramu kada su ih manijaci mesecima, a neki i godinama, uhodili neprimetno, iz prikrajka, dok ih nisu napali na različite načine.\nOVI POZNATI SU ŽIVELI ZAJEDNO Za ovo malo ko zna! Pevačicama dolazila POLICIJA na vrata, Laušević i Karadžić bili cimeri - pa se udaljili, a ove glumice su i KUME\nMnoge poznate zvezde počele su život u Beogradu pod istim krovom, a danas se studentskih dana sećaju sa osmehom na licu i prepričavaju dogodovštine sa cimerima.\n(VIDEO) Katarinu Radivojević nismo videli MESECIMA, a evo šta sad radi u Americi - potpuno se opustila I PEVA BAŠ OVU PESMU\nGlumica Katarina Radivojević, sudeći po video klipu koji kruži internetom, srećna je jer je juče u Njujuroku započeta prva faza otvaranja grada.\nOVA GLUMICA JE CECINA KUMA, a nikada ne biste pogodili koji pevač je prijatelj iz detinsjtva Nenada Jezdića! I Mitrović se okumio sa POZNATOM PEVAČICOM\nJavna scena najčešće je obeležena tračevima, prepucavanjima, brojnim skandalima, pa čak i tučama. Ipak postoje i primeri da to nije uvek tako, a dokaz za to su prijateljstva i kumstva koja sklapaju poznate ličnosti iz sveta muzike, sporta, glume.\nDOLAZE IZ POTPUNO RAZLIČITIH SVETOVA Ova poznata glumica je kuma Cece Ražnatović I TO SIGURNO NISTE ZNALI\nMnoge poznate ličnosti sa naših prostora kumstvima su učvrstile prijateljstva, a glumci prednjače u tome.\n"PONIŽAVALI SU ME, NAZIVALI JADNICOM", "SLOMILI SU MI PRST", "UBACILI SU ME U KONTEJNER" Ispovesti poznatih ličnosti o vršnjačkom nasilju nateraće vam suze na oči\nTema vršnjačkog nasilja mesecima unazad potresa region, a mediji ovih dana neprestano bruje o tome nakon što je isplivalo nekoliko snimaka na kojima dve devojčice maltretiraju svoju drugaricu ispred srednje škole u Barajevu, dok njeni vršnjaci sve nemo posmatraju.\nPAPARACO Pogledajte u kakvom smo izdanju slikali Jovanu Joksimović i Katarinu Radivojević, ali i kako su se ponašale kada se nešto iznenada dogodilo (VIDEO)\nVoditeljka Jovana Joksimović je na malim ekranima veoma profesionalna, a kada se ugase kamere, ona voli da se sa drugaricama opusti u veseloj atmosferi, što nije promaklo ni paparacu “TV magazina“. Ona je uživala u društvu glumice i nekadašnje voditeljke.\nHTELE SU DA OSTVARE SAN Naše glumice su otišle u Holivud, ali evo šta su TAMO DOŽIVELE\nSan svakog glumca je da ostvari uspeh u inostranstvu pa su taj san želele da ostvare i neke od glumica sa naših prostora.


Više od 100 hiljada dinara obezbeđeno licitacijom u Niškoj Banji\nZavršno takmičarsko veče Nišvil džez Teatarskog festivala Graditelj Beogradske poslednji je branilac Niške tvrđave\nAug 7, 2021 U rubrici: webetext\nPrva uživo licitacija Lokalne fondacije Niš (LFN) na otvorenom prostoru uspešno je realizovana u Niškoj Banji. Pred zainteresovanim građanima, našlo se 11 predmeta i vaučera, koji su prodati za ukupan iznos od 54.600 dinara. Kompletan novac koji LFN prikupi svojim aktivnostima u lokalnoj zajednici duplira Trag fondacija, što znači da je za jedno veče u Niškoj Banji obezbeđeno 109.200 dinara.\nNovac prikupljen ovim putem, kao i kroz donacije pojedinaca, kompanija i organizacija biće usmeren za podršku kvalitetnim i kreativnim idejama građana na teritoriji pet gradskih opština u Nišu.\n“Najveće interesovanje na licitaciji u Niškoj Banji privukao je potpisani dres iz Borusije Dortmund Miroslava Stevića, proslavljenog fudbalera i nekadašnjeg reprezentativca Savezne republike Jugoslavije. Dres je prodat za 14.000 dinara. Među najatraktivnijim predmetima našla se i porodična fotografija iz kuće Ljubiše Samardžića, kao i majica vaterpoliste Save Ranđelovića koji se nakon zlata iz Rija 2016. godine ove godine vraća u Srbiju sa još jednom olimpijskom medaljom.”\nUz prateći muzički program i osveženje, liciteri su se nadmetali i za: umetničku sliku sa motivima Niša, autora Nenada Cvetkovića Trumbe; paket meda firme MilaMed; promo paket Turističke organizacije Niša i majicu LFN. Licitiralo se i za vaučere: ulaznice za bazen „Green paradise” u Niškoj Banji, ručak za dve osobe u kafani „Brka“ u Jelašnici, tandem skok paraglajderom u klubu Grumf i učešće na “Business run” trci u Niškoj Banji 9. septembra.\nJavna licitacija u Niškoj Banji organizovana je u saradnji sa Gradskom opštinom Niška Banja. LFN se zahvaljuje opštini na podršci u pripremi i realizaciji ovog događaja.\nFoto – LFN\nNastavlja se s licitacijama\nU narednom periodu LFN nastavlja sa licitacijama, a u planu je i veliko donatorsko veče.\nZahvaljujući podršci građana i društveno-odgovornih kompanija u ovoj godini LFN je do sada obezbedio sredstva za realizaciju sedam projekata građana u Nišu i oni su već uveliko angažovani i aktivni kako bi realizovali sve predviđene aktivnosti. LFN priprema raspisivanje novog konkursa na kojem će aktivnim građanima u Nišu biti dostupno još 6.000 evra.\nSedma KreNi konferencija kreativnih industrija u Nišu\nNov 23, 2021 Jovana Djordjević in:webetext with\tno comments\nOtvoren Centar za podršku eUpravi\nNišlijka na maratonu u Atini oborila lični rekord\nPromocija priručnika Safebook\nAdrenalin dan na terenu Malča\nPredstava glumice Dragane Jovanović u Čairu\nNiško srednjovekovno oružje na izložbi\nRadionica: Strah kao „stvarna“ i „lažna“ uzbuna\nDres golmana Aleksandra Jovanovića na LFN licitaciji\nIndieBelgrade u Nišu


Niška televizija » Sve je spremno za Medijana Balkanrock festival (VIDEO)\nObjavljeno 09.09.2013. 16:00\nTagovi: Balkan rok festival, najava\nOrganizatori četvrtog Medijana Balkanrock festivala izabrali su pet bedova koji će se takmičiti pred niškom publikom.\nPred niškom publikom pojaviće se: Tevarbulebra, Lir, Mrtavci, Došli smo da sviramo i Void. Svi imaju različite stilove i organizatori kažu da izbor nije bilo lak, jer se prijavilo čak 27 bendova. Pobednici festivala, odnosno tri benda dobiće mogućnost da snime po tri autorske pesme u profesionalnom studiju, a CD će se pojaviti na proleće. Ove godine organizatori za predsednika žirija najavljuju popularnog Boru Čorbu, a publika će biti četvrti član. Specijalni gost večeri biće bend Totalni Klošari.\nČetvrti Medijana Balkanrock festival biće održan 12. septembra u 21 sat na Amfiteatru na Keju. Manifestacija se realizuje u saradnji sa Proaktivom i Kancelarijom za mlade opštine Medijana uz pomoć Ministarstva omladine i sporta.\ntevarbuleBRa i mrtAVci. molim lepo\nMolim vas samo ispravite ime u Balkanrock (spojeno se piše)


CRBC još bira izvođača radova za biciklističku stazu - Vijesti.me\nDRUGA STAZA SAMO U PLANOVIM\nDruga biciklistička staza od Ulice Vojislavljevića do Gorice: Sa otvaranja prve staze\nIzgradnja druge biciklističke staze nije počela, iako je sredinom decembra gradonačelnik Slavoljub Stijepović najavio početak radova u narednih nekoliko dana toga mjeseca, istog dana kada je svečano otvorena prva biciklistička staza.\nIz Službe za odnose sa javnošću Glavnog grada saopšteno je da je projekat za izgradnju druge biciklističke staze urađen, te da je izdata građevinska dozvola, ali da je donator izgradnje u toku odabira izvođača radova. Na pitanje kada očekuju da će radovi početi „Vijesti“ nisu dobile odgovor.\n„Nemamo nagovještaj da procedure odabira i formalizovanja odnosa između donatora i izvođača radova mogu usloviti bitnije kašnjenje početka izgradnje biciklističke staze“, saopšteno je iz PG biroa.\nKompanija CRBC će, prema riječima zamjenika generalnog direktora, Pan Guangcaia, Podgoričanima pokloniti drugu biciklističku stazu u znak zahvalnosti za toplu dobrodošlicu i jačanje prijateljstva. Vrijednost kompletnog projekta iznosi 273.000 eura, a najavljeni rok za izgradnju staze je 90 dana.\nNakon otvaranja prve biciklističke staze 16. decembra, Stijepović je sa predstavnicima kineske kompanije CRBC posjetio lokaciju na kojoj je predviđen početak izgradnje novog koridora biciklističke staze od Zabjela do brda Gorica.\nDužina druge biciklističke staze, koja je predviđena od raskrsnice ulica Kralja Nikole i Vojislavljevića na Zabjelu do brda Gorica, iznosi nešto preko tri kilometra. Projekat izgradnje prve biciklističke staze, duge 5.320 metara, takođe je bio donacija ambasade Kine. Prema planu gradske administracije, predviđena je izgradnja biciklističkih staza na pet koridora.\nVožnja biciklom besplatna i ne zagađuje vazduh\nU Podgorici je tokom prošlog decembra 27 dana bio zagađen vazduh, tome najviše doprinose, sa mirnim vremenom, izduvni gasovi i sezona grijanja. Biciklo.me, u saradnji sa Sistemom UN u Crnoj Gori i Ministarstvom vanjskih poslova i evropskih integracija, organizovalo je u subotu 29. zajedničku gradsku vožnju biciklima posvećenu usvojenom Pariskom sporazumu o klimatskim promjenama. UN apeluje na vozače da ugase motore kola i daju doprinos smanjenju emisija štetnih gasova.\nOdlično.Samo sa makar ovu naprave pravilno eto nisu umijeli prvu a sada neka se potrude i na internet neka vide ako neumiju.U prirodi ide prvo ulica za auta pa staza za bicikliste pa trotoar za pjaseake .A oni stavili pijesake izmedju auta i biciklista,glupost.I da jednom dovedu ured vlasnike pada odnosno kako da se šetaju psi i gdije može a gdije ne


JAPANSKE TREŠNJE I U PRIJEDORU (VIDEO) – Kozarski Vjesnik – Radio televizija Prijedor\nHome / Vijesti / JAPANSKE TREŠNJE I U PRIJEDORU (VIDEO)\nJAPANSKE TREŠNJE I U PRIJEDORU (VIDEO)\nIspred zgrade Gradske uprave i na još nekoliko lokacija u gradu, danas su zasađene japanske trešnje, odnosno drvo sakura, simbol mira i prijateljstva. Sadnju prvog stabla ovog ukrasnog drveta obavili su gradonačelnik Prijedora Milenko Đaković i Jošikazu Ito, savjetnik nevladine organizacije ”Ipil ipil no kai”, koja je i donirala Prijedoru 10 japanskih trešanja.\n-Japanske trešnje u Bosni i Hercegovini sadimo od 2002. godine – rekao je Jošikazu Ito, savjetnik u nevladinoj organizaciji ,,Ipil ipil no kai,,. Do sada je zasađeno više stotina stabala ovog ukrasnog drveta u Sarajevu, Banja Luci, Bihaću i drugim gradovima BiH, a riječ je, kako kaže Jošikazu, o drvetu koje je simbol mira.\nDonacija japanskih trešanja dogovorena je ranije sa ambasadorom BiH u Japanu, Borislavom Marićem, a ova akcija se realizuje uoči obilježavanja Dana grada i proljećnog uređenja gradskih površina, rekao je gradonačelnik Milenko Đaković. On se zahvalio gostima iz Japana riječima da se, realizacijom ovog simboličnog projekta, jačaju prijateljske veze Republike Srpske i japanskog naroda.


V-TAC led sijalice u Viva Net Šop-u\nмај 14, 2017 by by viva Comments are off\nV-TAC je prvoklasni brend, izradjen u konsultaciji sa specijalistima u oblasti energetike i očuvanja životne sredine. Akcenat je na projektovanju, izradi i rasprostranjivanju svih vidova svetlećih tela za uštedu energije, s posebnim osvrtom na LED rešenja.\nProizvodjači, koji proizvode V-TAC proizvode poseduju sertifikate CE i ROHS, što je garancija najvišeg kvaliteta LED dioda, a i komponente se koriste tako da osiguraju najbolji kvalitet krajnjeg proizvoda.\nSvi V-TAC proizvodi su proizvedeni nakon opsežnog istraživanja o izvodljivosti i praktičnosti, s osnovim ciljem uštede energije i zaštite životne sredine. Sa rastućom potrebom za led tehnologijom u celom svetu, V-TAC teži da bude medju liderima u razvoju i širenju ove tehnologije i da predloži najbolje i najmodernije proizvode u svojim kupcima.\nV-TAC je posredstvom svojih distributera uveliko prisutan na tržištima Evrope, Bliskog Istoka i Azije, kao jedan od najobećavajućih brendova koji nude dobar kvalitet LED proizvoda. V-TAC će nastaviti da održava svoj imidž i da se dalje razvija kao jedan od vodećih brendova u svetu LED tehnologije.\nPrev:Xwave VR-Box – pristupačne 3D naočare za mobilni telefon\nNext:Samsung predstavio Galaxy J7 (2017) i J5 (2017) telefone\nАрхиве Изабери месец децембар 2019 (6) новембар 2019 (11) октобар 2019 (7) септембар 2019 (9) август 2019 (3) јул 2019 (2) јун 2019 (3) мај 2019 (6) април 2019 (2) март 2019 (2) фебруар 2019 (3) јануар 2019 (2) децембар 2018 (5) новембар 2018 (3) октобар 2018 (1) септембар 2018 (1) август 2018 (1) јул 2018 (3) април 2018 (3) март 2018 (2) фебруар 2018 (2) јануар 2018 (3) децембар 2017 (2) новембар 2017 (2) август 2017 (3) јун 2017 (2) мај 2017 (1) април 2017 (2) март 2017 (2) фебруар 2017 (3) децембар 2016 (3) новембар 2016 (2) октобар 2016 (1) септембар 2016 (2) јул 2016 (3) јун 2016 (4) мај 2016 (2) април 2016 (2) март 2016 (3) фебруар 2016 (2) јануар 2016 (2) децембар 2015 (3) новембар 2015 (3) октобар 2015 (7) август 2015 (2) јул 2015 (2) јун 2015 (6) мај 2015 (3) април 2015 (1) март 2015 (1) фебруар 2015 (3) јануар 2015 (3) децембар 2014 (2) новембар 2014 (10)


PROMOCIJE KNjIGA „Za srpsku vojsku - jedna zaboravljena priča“ - InfoVranjske\nPROMOCIJE KNjIGA „Za srpsku vojsku – jedna zaboravljena priča“\nU Domu vojske u Vranju održana je promocija knjige „Za srpsku vojsku – jedna zaboravljena priča“, autorke Mile Mihajlović, koja je zapravo reprint dokumenta “Za srpsku vojsku”, Paola Djordanija iz 1917. godine.\nKnjiga predstavlja dramatičan, autentičan i jedinstven istorijski zapis, nastao iz mornaričkih dnevnika italijanske mornarice, koja je spasila srpsku vojsku čiji su vojnici, kako se navodi u delu, „skapavali na obalama Albanije”.\n– Ovom knjigom želim da prikažem činjenice o evakuaciji srpske vojske iz tih strašnih i veličanstvenih dana – rekla je na promociji u četvrtak uveče Mila Mihajlović i dodala da svoj rad vidi kao izraz zahvalnosti i kao dug prema svojim precima.\n– Srbe je trebalo što pre evakuisati iz Albanije, ali gde?\nO tome nikako nisu uspevali da se dogovore Francuska i Engleska, saveznici koji su na sebe preuzeli odgovornost evakuacije srpske vojske u povlačenju.\nDok su Srbi čekali na odluke svojih saveznika, ovi su tek 6. januara 1916. konačno uspeli da postignu dogovor da se srspka vojska transportuje iz Albanije na Krf, ali se to pokazalo kao neizvodljivo, zbog zabrane Grčke, pa će srpska vojska na Krf stići mnogo kasnije.\nNaime, 14. januara Vlada Italije preko svog ambasadora u Grčkoj primila je notu Francuske Vlade, kojoj je poverena komanda o evakuaciji -, svedoči ovo delo o nezapamćenom stradanju Srba i srpske vojske u Albaniji i Grčkoj.\nSrpska vojska je evakuisana sa 170 brodova, u vremenski krajnje nepogodnim uslovima i u izuzetno uskom morskom pojasu, gde je trebalo ploviti uvek istim putanjama i ukrcavati ljude, naoružanje, robu i životinje, u improvizovanim lukama na otvorenom moru i na vetrometini.\nO knjizi su govorili i Gaetano Paulilo i Slavica Mitić Paulilo, predsednica Društva za promovisanje italijanskog jezika i kulture „Dante Aligijeri“ u Nišu.\nKnjiga je urađena u dvojezičnom izdanju, na srpskom i na italijanskom jeziku, u 1.000 kopija, a obogaćena je sa oko 100 originalnih, monumentalnih i do sada nepoznatih fotografija.\nPokrovitelj promocije bio je Grad Vranje.


Kina: Inicijativa da se u Srbiji slavi Kineska nova godina - Sputnjik Srbija\n15:04 25.08.2016 Preuzmite kraći link\nKako se navodi u saopštenju Ministarstva, u nastavku posete Kini Vukosavljević je imao bilateralni sastanak sa kineskim kolegom Luo Šugangom, na kojem je konstatovano obostrano zadovoljstvo zbog izuzetno dinamične saradnje koja se, pored bilateralnog nivoa, razvija i u okviru platforme Kine i 16 zemalja Centralne i Istočne Evrope.\nPosebno je istaknut značaj buduće Kulturne sezone Srbije u Kini, koja će biti organizovana 2017. godine, tokom koje će biti održani brojni i raznovrsni kulturni programi širom Kine.\nObe strane su procenile da postoji prostor za veće prisustvo srpske kulture u Kini, što bi doprinelo daljem učvršćivanju tradicionalnih bliskih odnosa dve zemlje.\nMinistar Vukosavljević imao je i odvojen susret sa Cai Fučaouom, ministrom Državne administracije za štampu, izdavaštvo, radio, film i TV Kine, na kojem je naglasak stavljen na intenziviranje saradnje u oblasti kulturnih industrija, posebno izdavaštva, između dve zemlje.\nNa sastanku sa Vang Ningom, zamenikom gradonačelnika Pekinga nadležnim za kulturu, istaknut je značaj saradnje glavnih gradova dve zemlje i bilo je reči o planiranom Festivalu srpskog filma u Pekingu.\nPozitivnom je ocenjena i kineska inicijativa da se organizuje manifestacija obeležavanja Prolećnog festivala, odnosno Kineske nove godine u Srbiji, zaključuje se u saopštenju.\nkineska Nova godina, Vladan Vukosavljević, Srbija, Kina


Pogledajte o kojoj zemlji je reč\nAko želite da započnete nov život u inostranstvu, Nemačka je najbolje mesto za nastavak karijere, navodi se u novom istraživanju.\nMeđunarodna banka HSBC objavila je listu najboljih zemalja u svetu za rad u inostranstvu, a Nemačka je na vrhu liste za „ambiciozne globalne putnike koji žele da nastave karijeru u nekoj drugoj zemlji“.\nNa osnovu ankete koja je obuhvatila više od 22.000 međunarodnih radnika, ambicija u karijeri je glavni razlog zbog kog se ljudi sele u inostranstvo. Nemačka je tako prvi put pobedila svoje komšije Šveđane.\nfoto: Hamburg / thinkstock\nNe samo što 65 odsto ispitanika ocenuje da je u pitanju najproduktivnija zemlja za rad, već 70 odsto njih smatra da im je ravnoteža između poslovnog i privatnog života daleko bolja u Nemačkoj. Pošto neke kompanije čak zabranjuju svojim zaposlenim da čitaju mejlove preko vikenda, Nemačka postaje druga najbolja radna kultura na svetu koja se nalazi tik iza Švedske.\nTakođe, 73 odsto ispitanika smatra da im je posao u Nemačkoj sigurniji, a 77 odsto da su njihove šanse za zaradu bolje nego kod kuće.\nNa trećem mestu našla se Velika Britanija, koja je postigla napredak u ravnoteži između poslovnog i privatnog života i perspektivama zarade.\nTagoviIdealno nemačka preseljenje uslovi rad zemlja\nNeka vaš dom blista za sat vremena uz pomoć ovih trikova\nVaša koža skupo plaća sve vaše greške…\nJuly 21, 2017 7:40 pm\nOvo su crte koje odaju napornu devojku!


U školama obilježen „Dan digitalnog učenja“\nMeđunarodna kampanja obilježavanja Svjetskog dana digitalnog učenja ‒,, Digital Learning Day“ obilježena je ove godine 27. februara. „Dan digitalnog učenja“ promoviše upotrebu digitalnih tehnologija u procesu učenja, dajući nastavnicima priliku da sarađuju sa svojim kolegama, razmjenjuju ideje, isprobavaju nove digitalne alate, motivišu jedni druge u primjeni inovativnih metoda nastave i da time imaju aktivnu ulogu u usmjeravanju reforme obrazovanja. Još važnije, da motivišu i aktivnije uključe učenike u proces učenja.\nMehmedović: Raspisan tender za milionsku rekonstrukciju 4 škole\nPrije dva dana raspisan je tender za rekonstrukciju četiri škole: “Bajo Jojić” Andrijevica, “Vuk Knežević” Žabljak, “Milan Vukotić” Podgorica - Golubovci i “Dušan Bojović” Nikšić - Župa. Ukupna vrijednost radova je skoro milion eura, a projekte realizuje ambasada SAD u Crnoj Gori u saradnji sa Ministarstvom prosvjete. Projektnu dokumentaciju je izradilo Ministarstvo prosvjete, a rekonstrukciju finansiraju SAD i dijelom Ministarstvo. To je saopštio sekretar Ministarstva prosvjete Omer Mehmedović.\nUjedinjeni Arapski Emirati su spremni da bliže sarađuju sa Crnom Gorom na polju digitalizacije obrazovanja, unapređenja postojećih i razvijanja novih predmetnih programa koji se odnose na primjenu novih tehnologija u obrazovanju, kao i obukama za nastavnike, poručeno je na današnjem sastanku ministara prosvjete Crne Gore i UAE, dr Damira Šehovića i Husain Bin Ibrahim Al Hamadija u Dubaiju...


Savet festivala Cinema City kao platforma za razvoj – CLUBBING.RS\nSavet festivala Cinema City kao platforma za razvoj\nJune 11, 2010 • No Comments •Film\nNa festivalu Cinema City juče je održan prvi sastanak saveta festivala koji će učestvovati u kreiranju platforme za dalji razvoj i unapređivanje festivala.\nCinema City je od osnivanja zabeležio veliki uspeh kod publike, ali i u predstavljanju domaće, regionalne i svetske kinematografije. Kreiranjem saveta i aktivnim uključivanjem predstavnika filmske umetnosti i filmske industrije Cinema City želi da gradi međunarodni kredibilitet i promociju, kao i mobilnost, povezivanje i razvoj pre svega domaće i regionalne kinematografije.\nPredstavnici festivala pozvali su relevantne filmske autore kako bi zajedno učestvovali u stvaranju programa, kao i u razvoju i podršci filmske industrije u našoj zemlji. Učesnici sastanka, pored direktora Miloša Ignjatovića i predstavnika festivala, bili su čuvena glumica Anica Dobra, glumac i producent Svetozar Cvetković, glumac Nikola Đuričko i reditelji Dejan Zečević i Vladimir Perišić.\nAnica Dobra i Nikola Đuričko\nU toku razgovora prepoznate su brojne ideje koje festival želi da razvija u budućnosti, poput obrazovanja industrijskog segmenta festivala i jakog filmskog marketa koji bi povezao brojne regionalne ali i svetske predstavnike filmske industrije. Sa akcentom na ciljnu grupu festivala, koju čine pre svega mladi ljudi, predstavljena je i mogućnost formiranja alternativnog edukativnog centra, filmske radionice koja bi okupljala mlade autore, pružajući podršku i mogućnost profesionalnog ostvarivanja mladim rediteljima regiona i njihovim debitantskim ostvarenjima.\nCinema City prošle godine posetilo je preko 70 000 posetilaca, a ove godine taj broj će biti značajno premašen. Tokom tri godine na festivalu je prikazano 12 premijera domaćih filmova, ali i najznačajnija ostvarenja internacionalne umetničke kinematografije. Gosti festivala bili su čuveni pisac i scenarista Giljermo Arijaga, holivudska glumica Džulijet Luis koja je ove godine otvorila festival, kao i veliki broj regionalnih i domaćih veličina među kojima su Pjer Žalica, Miki Manojlović, Goran Paskaljević i mnogi drugi. Festival je od samog nastanka okrenut mladoj publici, kao i razvoju i podršci novih talenata kroz selekciju „Up to 10 000 bucks“.


Izvor: B92, 10.Maj.2021, 22:37\nVeruje se da je najmanje 24 migranata stradalo kada se brod koji ih je prevozio prevrnuo danas kod obale Libije, javila je UN agencija za izbeglice.\nTo je najnovija katastrofa u Sredozemlju sa migrantima koji pokušavaju morem da stignu do Evrope.\nPortparol UN agencije za izbeglice (UNHCR) u Libiji Tarik Aregaz rekao je da je libijska obalska straža vratila najmanje 42 preživelih na obalu i u glavni grad Tripoli. Samo jedno telo je izvučeno iz mora, a veruje se da >> Pročitaj celu vest na sajtu B92 << se ostalih 23 utopilo, rekao je on.\nU nedelju pet ljudi, uključujući jednu ženu i dete, utopili su se kada se brod sa najmanje 45 migranata na putu za Evropu prevrnuli kod Libije.\nPortparolka Medjunarodne organizacije za migracije rekla je da su ribari spasli 40 migranata iz jučerašnjeg brodoloma i vratili ih na obalu.\nTaj brod je bio medju devet koji su prevozili više od 700 migranata i koje je juče presrela libijska obalska straža, rekla je ona. Migranti su vraćeni u prenatrpane pritvorne centre, gde UN strahuje da će biti izloženi dodatnim pretnjama za svoje živote i kršenjima ljudskih prava.\nPoslednjih nedelja zabeležen je porast pokušaja prelazaka Sredozemlja iz Libije, pošto krijumčari koriste mirno more i toplo vreme.


NEPRIJATELJ ĆE BITI OSLEPLJEN U KLJUČNOM TRENUTKU: Rusi se spremaju za novi vid ratovanja! | Najnovije vesti - Srbija danas\n25.04.2021. • 16:17 Srbija Danas/Sputnjik\nMeđu najboljima su u tome\nCILJA VEŠTAČKA INTELIGENCIJA, PUCA ČOVEK: Rusija dobija najnovijeg tenk-robota "Armata" T-14\nDanas rusko vojno rukovodstvo smatra da je potencijal jedinica za radio-elektronsku borbu efikasan i ekonomski isplativ "način za postizanje nadmoći u informaciono-telekomunikacionom prostoru".\nVojska navodi da je sada ključni podsticaj za modernizaciju sredstava radio-elektronske borbe razvoj stranih sistema državne i vojne uprave, kao i da strane države prave vojnu opremu na osnovu "informacionih i radio-elektronskih tehnologija".\n- Bez aktivnog korišćenja kompleksa REB već je, u principu, nezamislivo sprovođenje borbenih dejstava. S jedne strane, sredstva za radio-elektronu borbu omogućavaju zaštitu sopstvenih snaga od neprijateljskih dejstava. S druge strane, doprinose ispunjavanju zadataka u interesu trupa u ofanzivi remeteći rad neprijateljskih sistema - objasnio je za "RT" osnivač portala "Military Russia" Dmitrij Kornjev.\nPrema rečima eksperta, uspešna radio-elektronska borba u suštini "oslepljuje" neprijatelja.\nVojni ekspert Jurij Ljamin je u razgovoru za "RT" govorio o sve većem značaju sredstava REB.\n- Radio-elektronska borba je i ranije igrala veliku ulogu, ali u poslednje vreme posebno dobija na značaju, jer danas tokom borbenih dejstava prioritetni značaj imaju sredstva i sistemi za komunikaciju, bespilotne letelice i druga tehnika koja prima i prenosi informacije - objasnio je Ljamin.\nPrema njegovim rečima, praktična primena strategije će dovesti do značajnog povećanja doprinosa snaga REB u "sticanju nadmoći u upravljanju snagama i primeni oružja".\n- Prema našim procenama, kvalitativne izmene u razvoju sistema za naoružanje snaga REB i poboljšanje oblika i načina njihove borbene primene će u bliskoj budućnosti omogućiti da radio-elektronsko borba preraste u specifičnu vrstu borbenih dejstava, u okviru koje će se praktično rešavati sudbina svih postojećih i budućih operacija i borbenih dejstava - istakao je general-major.\nU materijalima ruskog Ministarstva odbrane se navodi da je trenutno u toku ponovno opremanje snaga za radio-elektronsko ratovanje najnovijim modelima tehnike, koja "po svojim taktičko-tehničkim karakteristikama ne zaostaju, a po mnogim parametrima nadmašuju strane analoge".\nDostignuća Moskve na polju radio-elektronske borbe priznaju i američke vlasti. U martu su specijalisti američke Računovodstvene komore pripremili izveštaj u kojem tvrde da je Rusija, zajedno sa Kinom, postigla značajan napredak u unapređenju svog potencijala "u oblasti borbe u elektromagnetnom spektru i uopšte korišćenju ovog spektra".\nPrimera radi, najnovija stanica "Krasuha S4" može da na opasnoj blizini detektuje udarnu neprijateljsku avijaciju i ometa rad njene opreme. Ta stanica "lovi" radarski signal aviona koji se približava i blokira ga, čime onemogućuje protivnika da nišani i puca.\n- Uz pomoć jedinstvene opreme, ovaj sistem može podjednako efikasno da deluje na sve vazdušne mete. U isto vreme, ni brzina, ni visina letelice protivnika ne utiču na borbene mogućnosti "Krasuhe" - navedeno je u dokumentima Ministarstva.\nPored "Krasuhe", treba izdvojiti i "Stupor" – prvo rusko oružje za borbu protiv dronova, kao i multifunkcionalni sistem "Stilet".\nMeđutim, ovde se ne završava lista ruskih sredstava za radio-elektronsko borbu koja mogu da se koriste u svrhe PVO. Ruska industrija proizvodi i sisteme kao što su "Silok", "Solaris N", "Borisoglebsk 2", kao i "Polje 21M".\nREB radio-elektronska borba Rusija ruska vojska naoružanje


Vojvodina počinje nastup u Evropa Kupu! - Vaterpolo vesti\nPočetna » Evrokupovi » Vojvodina počinje nastup u Evropa Kupu!\nVojvodina počinje nastup u Evropa Kupu!\nVaterpolisti Vojvodine u četvrtak će u holandskom Utrehtu započeti nastupe u Grupi C Evropa Kupa od 20.30 protiv francuskog Olimpika iz Nice. Do kraja vikenda čeka ju ih još dueli protiv domaćeg Utrehta u petak, kotorskog Primorca u subotu pre podne, i italijanske Akvakjare istog dana u večernjem terminu. Najbolja dva tima iz grupe plasiraće se u četvrtfinale Evropa Kupa, a favorit za prvo mesto po je svakako italijanska Akvakjara dok je borba za drugo mesto otvorena. Strateg Vojvođana Dejan Stanojević pred početak turnira ističe da njegov tim ima veliku želju i da se nada pobedi u svakom duelu.\n“ Ne bih želeo da se poredim sa drugim timovima, želim samo da razmišljam o svojoj ekipi. U Holandiji ćemo nastupiti bez dva do sada standardna igrača, ali oni koji budu igrali su spremni i predstavljaće klub kao što su to činile generacije pre njih. Mi imamo pravo da se nadamo pobedi u svakom meču, a kada utakmica krene, onda ćemo videti da li će se to dogoditi ili ne. Važno je da kod ovih mladih momaka vidim veliku želju. Uglavnom mlade ekipe igraju sa puno oscilacija, a cilj je da se greške svedu na najmanju moguću meru“, kazao je Stanojević za novosadski dnevni list Dnevnik.\nPosle odlaska Nemanje Ubovića i Srđana Vuksanovića tokom leta, Vojvodina u Holandiju putuje i bez iskusnog Nenada Bosančića koji je otišao u Saudijsku Arabiju, kao i standardnog Ivana Gvozdenoića koji zbog bolesti propušta nastupe u Utrehtu.\nUz Vojvodinu mlad i talentovan tim u Utrehtu predstaviće i Primorac iz Kotora koji se posle godinu dana pauze vraća na evroscenu. Kotorani se, slično kao i Vojvodina, oslanjaju na igrače iz svoje škole i žele da se domognu drugog mesta u grupi koje garantuje prolaz.\n„Mislim da su nam šanse za prolaz dobre, iako su nam gotovo svi rivali, sem Vojvodine, nepoznanica. Ipak, spremni smo za turnir, vjerujem da ćemo biti među dvije prvoplasirane ekipe“, rekao je kapiten Primorca Uglješa Brguljan za TV Primorac.\nGrupa C je jedina koja broji pet timova, pa će subota, verovatno odlučujući dan za plasman, biti vrlo naporna sa dve utakmice. Upravo se u subotu sastaju Primorac i Vojvodina u duelu koji bi mogao da odlučuje o drugoj poziciji na tabeli. Ipak, ne treba potceniti ni domaći Utreht, kao i francusku Nicu.\nOd ostalih grupa, kvalitetom se posebno ističe Grupa B koja će se igrati u Napulju, a sačinjavaju je je domaći Posilipo, Spartak iz Vogograda, Monpelje i rumunska Steaua iz Bukurešta. Zanimljivo će biti u Zagrebu u okviru Grupe D gde pored domaće Mladosti učestvuje Jadran iz Herceg Novog , francuski šampion Marselj i ruski Šturm.\nPo dva prvoplasirana tima plasiraće se u četvrtfinale Evropa Kupa koje je na programu 20. novembra i 18. decembra. Prošlogodišnji šampion je ekipa Radničkog iz Kragujevca koja je u dva meča finala bila bolja od Florencije.\nEvropa Kup, raspored takmičenja po grupama:\n18.00: Dinamo Moskva (Rusija) – Dinamo Tbilisi (Gruzija)\n19.30: Valeta (Malta) – Sete (Francuska)\n18.30: Monpelje (Francuska) – Spartak Volgograd (Rusija)\n20.00: Dooa Posilipo (Italija) – Steaua (Rumunija)\n19.00: UZSC (Holandija) – Primorac (Crna Gora)\n20.30: Vojvodina (Srbija) – Olimpik Nica (Francuska)\n19.00: UZSC – Vojvodina\n20.30: Akvakjara (Italija) – Primorac\n18.00: Mladost (Hrvatska) – Šturm (Rusija)\n19.30: Jadran HN (Crna Gora) – Marselj (Francuska)\n24/10/2013 u 13:42\nProslogodisnji Osvajac Radnicki Kragujevac Kon Tiki 🙂\nAleksa Janković na Facebook kaže:\n24/10/2013 u 16:40\n24/10/2013 u 19:16\nЖелим све најбоље Војводини у овом такмичењу!


Ivan S. 11. decembra 2013.\nPostoji jedna devojka koja mi je uvek bila izvor inspiracije. Upoznali smo se preko trčanja, naravno, i u jednom periodu bili smo jako bliski. Išli smo na trke zajedno, trenirali nedeljne dužine na Adi, borili se protiv „prohibicije“ u Beogradu i posećivali izložbe i sajmove čokolade. Nisam je video od februara, nekada vas putevi jednostavno …\nIvan S. 5. decembra 2013.\nU septembru ove godine učestvovao sam na uvodnom testiranju za Gorsku službu spasavanja Srbije. Testiranje se sastoji od četiri vežbe (zgibovi, sklekovi, čučnjevi i trbušnjaci) i trčanja za koje postoji minimum koji se mora ispuniti i koji je diskvalifikacionog karaktera. Sve preko toga (ispod za trčanje) se boduje i sabira čime se pravi lista svih …\nTatjana Vidaković 17. februara 2014.\nIvan S. 14. februara 2014.


Kobajaši stigao i do treće pobede na Novogodišnjoj turneji - SPORTSKI ŽURNAL\nKobajaši stigao i do treće pobede na Novogodišnjoj turneji\n05 januar, 2022 1\nJapanski ski skakač Rjoju Kobajaši pobedio je na trećoj stanici novogodišnje turneje „Četiri skakaonice” održanoj u Bišofshofenu\nFOTO: EPA/Gžegorž Momot\nJapanac Rjoju Kobajaši je do treće uzastopne pobede na novogodišnjoj turneji stigao skokovima od 137 i 137.5 metara, koji su mu doneli ukupno 291.3 poena.\nNa drugom mestu je završio Norvežanin Marijus Lindvik, koji je u ukupnom zbiru imao 286.6 poena, sa skokovima od 137.5 i 135.5 metara.\nNa pobedničkom postolju našao se i njegov sunarodnik Halvor Granerud, koji je za dva skoka od po 135.5 metara dobio 292.4 boda.\nUkoliko trijumfuje i na četvrtoj stanici u četvrtak, na istoj skakaonici, Kobajaši će se ptidružiti Kamilu Stohu i Svenu Hanavaldu koji su do sada jedini uspeli da ostvare sve četiri pobede na novogodišnjoj turneji.\nU generanom poretku Kobajaši je prvi sa 848 bodova, drugi je Lindvik sa 867, a treći Granerdu sa 846.\nPoslednja stanica turneje „Četiri skakaonice” održaće se ponovo u Bišofshofenu i na programu je u četvrtak, 6. januara.\nZBOG FUDBALSKOG MONDIJALA - Svetski kup u ski skokovima počinje 5. novembra\nPobeda Slovenije u ekipnom takmičenju na Planici\nSlovenački ski skakači osvojili titulu svetskih prvaka\nNorvežanin Lindvik svetski šampion u skijaškim letovima\nPeki · 05 januar, 2022 22:11\nMogu i na Mesecu da skacu i on ce da ih pobedi.


Istorija,ciljevi i zadaci – Regionalni centar za profesionalni razvoj zaposlenih u obrazovanju\nRegionalni centar za profesionalni razvoj zaposlenih u obrazovanju Novi Pazar osnovan je odlukom skupštine Grada Novog Pazara broj 02-16 od 04.04.2012 godine, kao gradska institucija odgovorna za stručno usavršavanje vaspitača, učitelja, nastavnika i profesora u našoj regiji.\nZadaci Centra za stručno usavršavanje Novi Pazar su:\n– Analiza potreba za stručnim usavršavanjem\n– Planiranje obuke i drugih vidova stručnog usavršavanja\n– Pomoć pri kreiranju programa\n– Saradnja sa Zavodom za unapredjivanje vaspitanja i obrazovanja\n– Saradnja sa Školskom upravom i vaspitno obrazovnim ustanovama\nNa osnovu svega navedenog analizira se ponuda programa i organizovanje seminara i drugih oblika stručnog usavršavanja. Tokom svih akrtivnosti Centra, formira se i održava baza podataka.\nRegionalni centri za profesionalni razvoj zaposlenih u obrazovanju do sad su osnovani i u: Nišu, Čačku, Užicu, Kikindi, Kruševcu, Šapcu, Leskovcu, Kanjiži, Smederevu i Kragujevcu. Ideja vodilja pri određivanju lokacija za Centre bila je decentralizacija i regionalizacija obrazovanja, ali još važnije, treba voditi računa o različitim potrebama zaposlenih u obrazovanju u različitim regionima. Takođe, organizacija obuka/seminara u mestu rada ili neposrednoj blizini znatno samnjuje troškove usavršavanja.\nRazvijanje visokoprofesionalnog, kreativnog nastavničkog kadra, promovisanje kulture permanentnog usavršavanja, samoevaluacije, i kontinuiranog razvoja sistena školstva, u cilju unapredjenja kvaliteta rada obrazovano –vaspitnih institucija u regionu i decentralizacija sistema profesionalnog usavršavanja.


Otvoren "Osečanski pobednik"\nPomoćnik Aleksandra Đorđevića i osvajač srebrne medalje sa reprezentacijom Srbije na Svetskom Kupu Jovica Antonić otvorio je drugi međunarodni pionirski turnir "Osečanski pobednik". Bivši trener Crvene zvezde je pozdravio sve prisutne naglasivši da je u ovom uzrastu bitno od mladih košarkaša "praviti dobre ljude".\n- Velika mi je čast i zadovoljstvo što sam ovde sa vama. Momcima poručujem da je naporan rad potreban da bi uspeli, a ako budu uporni lepo je da se prisete odakle su počeli - naglasio je Antonić prilikom otvaranja turnira.\nOsečina je već drugu godinu za redom domaćin ekipama koje se nadmeću za titulu na turniru koji je prava prilika da se pioniri pokažu.\n- Hvala svima što ste došli i podržali ovu manifestaciju. Pozdravljam sve sponzore bez kojih bismo teško organizovali ovaj turnir, a ekipama želim dobrodošlicu u naše mesto - istakao je Dane Krsmanović, predsednik košarkaškog kluba Osečina.\nZa trofej "Osečaski pobednik" u naredna tri dana boriće se prošlogodišnji pobednik kragujevačka Foka, zatim beogradski Partizan, slovenački Maribor, Kotor, valjevski Metalac i Osečina.\nPrvi dan - trijumf i poraz Metalca\nPrvog dana turnira videli smo tri ubedljive pobede. Valjevski Metalac je u komšijskom derbiju bio savladao pionire Osečine pobedivši rezultatom 49:38. Puleni Vojislava Kecojevića su već početkom druge četvrtine stigli do dvocifrene prednosti koji su do kraja meča bez problema sačuvali.\nNajefikasniji u pobedničkoj ekipi bio je Filip Pavlović sa 13 poena, a zapažen je bio i Aleksa Sević ubacivši devet koševa. Na drugoj strani Pavle Kuzmanović je bio ubedljivo najbolji završivši meč sa 24 poena.\nU drugom meču dana beogradski Partizan je deklasirao slovenački Branik rezultatom 77:39. Beograđani su već na velikom odmoru imali 30 poena prednosti, i preostaje im da pobedom nad Kotorom obezbede plasman u finale.\nU redovima crno-belih centar Dušan Tanasković je bio najefikasniji sa 17 poena. Mlade Ljubljančane predvodio je Zoran Gavrić sa 10 poena.\nU poslednjem meču dana prošlogodišnji pobednik kragujevačka Foka je bila ubedljiva protiv Metalca, Kragujevčani su slavili rezultatom 66:33. Najbolji strelac turnira u Osečini 2014. godine Nikša Zindović je i sada dobro počeo turnir i postigao 24 poena. U redovima Valjevaca koji su mnogo bolju partiju pokazali u prvom meču Luka Simanić je ubacio osam poena .\nTurnir se nastavlja u petak, dok su mečevi za plasman zakazani za subotu.


Nakon što je Tramp rekao da su u planu svemirske snage, Putin je naredio izgradnju NACIONALNOG SVEMIRSKOG CENTRA\nPredsednik Rusije Vladimir Putin naredio je vlastima u Moskvi i državnoj svemirskoj korporaciji "Roskosmos" da izgrade Nacionalni svemirski centar, javili su ruski mediji.\nOn je u obraćanju Federalnoj skupštini rekao da bi centar trebalo da ujedini ključne organizacje, biroe za dizajniranje i objekte za proizvodnju, te da obezbijedi sprovođenje naučnog istraživanja i obuke osoblja.\nPutin je naglasio da je za istinsku revoluciju u sferi komunikacija, navigacije i stvaranja sistema daljinskog istraživanja potrebno značajno unaprediti konstelaciju ruskih satelita.\n- Rusija poseduje jedinstvene tehnologije za to, ali takav zadatak zahteva fundamentalno unapređivanje čitavog svemirskog sektora - istakao je Putin.\nGeneralni direktor "Roskosmosa" Dmitrij Rogozin rekao je novinarima da se očekuje da Nacionalni svemirski centar u Moskvi počne sa radom za tri i po godine. On je istakao da je projekat predstavljen ruskom predsjedniku i da ga je Putin podržao, javio je TASS.\n- Sada ćemo početi da radimo sa ruskom vladom i verujem da će, prema našim procenama, centar početi sa radom za tri i po godine - izjavio je Rogozin.\nRogozin je dodao da će se na jednom mestu okupiti 20.000 dizajnera i inženjera kompanije "Roskosmos".\nNacionalni svemirski centar biće izgrađen na području fabrike Centra za svemirsko istraživanje i proizvodnju "Hruničev".\nPodsetimo, američki predsednik Donald Tramp je naredio Pentagonu da pripremi plan zakona o svemirskim snagama, kao šestom vidu američkih oružanih snaga.\n- Moramo biti spremni - izjavio je Tramp i potpisao četvrtu svemirsku direktivu u svom mandatu, koja opisuje organizovanje tog novog vida.\nPutin dodelio nagradu za hrabrost astronautu Niku Hejgu


Svjetska zdravstvena organizacija: Zika virus se širi velikom brzinom – Fokus.ba\nSvjetska zdravstvena organizacija: Zika virus se širi velikom brzinom\nSvjetska zdravstvena organizacija (SZO) najavila je da će u ponedjeljak sazvati hitni sastanak kako bi odlučili da li zbog širenja opakog virusa zika, treba proglasiti vanredno stanje, prenosi Anadolu Agency (AA).\nTokom vanrednog sastanka u Ženevi, generalni direktor SZO Margaret Chan kazala je da se virus, za koji se sumnja da uzrokuje mikrocefaliju, odnosno urođene mane kod novorođenčadi, širi velikom brzinom.\nChan je kazala da još uvijek nije u potpunosti dokazano da se sve veći broj oboljenih od mikrocefalije u Brazilu može povezati sa zikom. Riječ je, naime, o rijetkom neurološkom stanju kod kojeg je djetetu glava znatno manja nego kod njegovih vršnjaka.\nVirus zika se prvi put pojavio 1947. godine i decenijama je izazivao blaži oblik oboljenja. Međutim, Chan ističe da je “danas situacija drastično drugačija.”\n“Moguća povezanost, na koju se tek odnedavno sumnja, promijenila je profil rizika virusa zika od blagog oboljenja na ono zabrinjavajućih razmjera”, kazala je Chan.\nAmerički naučnici pozvali su Svjetsku zdravstvenu organizaciju (WHO) da poduzme hitne mjere za borbu protiv širenja opakog virusa zika i da ne ponovi greške učinjene tokom nedavne borbe protiv epidemije virusa ebole.\nProfesori američkog Univerziteta Georgetown Daniel Lucey i Lawrence Gostin u zajedničkoj kolumni objavljenoj u naučnom časopisu “Journal of the American Medical Association” upozoravaju da je rizik širenja virusa zika globalnog karaktera.\n“Mora se hitno oformiti vijeće eksperata koje će izvještavati rukovodstvo WHO-a o potrebnim uvjetima za proglašavanje vanrednog stanja u vezi sa zdravljem ljudi. Proces formiranja takvog vijeća bi pobudio međunarodni interes za to pitanje”, poručili su autori kolumne.\n#zika virus#svjetska zdravstvena organizacija\nWHO doktorima: Ne preporučujemo upotrebu Remdesivira na zaraženima\nSvjetska zdravstvena organizacija: Ubrzava se širenje koronavirusa u Evropi\nWHO: Evropa bilježi nove rekorde broja zaraženih


"Veći minimalac, plate, penzije..": Bićemo UBEDLJIVO NAJBOLJI u Evropi\nPredsednik Srbije Aleksandar Vučić je rekao da je “najvažnija vest” stopa rasta naše zemlje jer od nje zavisi “koliko ćemo imati uvećane plate i penzije”, ističući “da ćemo u Evropi biti ubedljivo najbolji”.\nU ovom trenutku smo prvim budžetom računali da bi naš deficit trebao da bude oko 3,8 milijardi evra. Smanjili smo projekciju deficita, međutim danas, naš deficit je 98 milijardi dinara, odnosno oko 800 miliona evra. Koliko god da potrošimo, nećemo do doći do dve milijarde, rekao je Vučić za televiziju B92.\n“Ovo je odlična vest, jer to znači da imamo zdravu ekonomiju i nižu stopu javnog duga, oko 58 odsto. Može da se desi da bude i niža od toga, to znali da nam je novac siguran, rastu devizne rezerve. Raste i građevinarstvo, rudarstvo. Trebalo je da uradimo mnogo više i povećamo proizvodne rezutate u energetici. Poljoprivredna godina nam nije bilo nakloljena. Verujem da ćemo biti najuspešnija zemlja u celoj Evropi.”\nPredsednik je najavio da će minimalna zarada od januara naredne godine biti 35.027 dinara.\n“Mi smo doneli odluku da minimalna zarada bude povećana za 9,4 odsto. Taj minimalac iznosiće 35.025 dinara. To je oko 115 odsto povećanje nominalno. Inflacija naša će, prema proceni, biti oko 3,5 odsto”, rekao je Vučić.\nOn je rekao da od 1. januara sledi povećanje penzija, za 5,5 odsto. “Uz to ide dodatak od 20.000 dinara, a mi ćemo imati još pomoći i podrške za penzionere”, kazao je predsednik.\nPrema njegovim rečima, plate u javnom sektoru će rasti između sedam i osam odsto, a najavio je da će od ponedeljka, 1. novembra početi isplata 30 evra odnosno 3.520 dinara za više od 5,7 miliona ljudi, a još gotovo četiri miliona ljudi, dobiće taj novac u utorak i sredu.\n“Očekujemo da već u decembru, a u januaru sigurno prosečna plata bude preko 610 evra. Prosečna plata u Beogradu biće 760 evra”, istakao je Vučić.\nSa Putinom o povoljnijem gasu\nPredsednik je rekao da će tražiti od ruskog predsednika Vladimira Putina povoljnije uslove nabavke gasa. “Jasno je da je kombinovana formula naftna i berzanska cena, a mi ćemo ćemo da molimo za nešto povoljnije uslove”, ocenio je on.\nPrema njegovim rečima, od toga zavisi budućnost zemlje, jer država sada troši gas iz rezervi iz Banatskog dvora. Dodao je da Srbija ima najniže cene struje i gasa, navodeći da samo Moldavija i Ukrajina imaju niže cene.\nOn je naveo da građani traže da “udišu čist vazduh, da imaju čistu vodu, da imaju kanalizaciju”.\n“Najglasniji su oni koji govore o zagađenom vazduhu. Oni koji sednu sami u automobil u stanju su da za to okrive državu. To mora da bude zajednički rad”, rekao je predsednik.


AKK, "Blekrokov" direktor ili "otpadnik", ko nasleđuje Merkel?\nAKK, „Blekrokov“ direktor ili „otpadnik“, ko nasleđuje Merkel?\nTanjug 7. decembra 2018. 12:06\nNjen naslednik se bira na kongresu demohrišćana koji se održava u Hamburgu uz učešće 1.001 delegata.\nAP navodi da je generalna sekretarka CDU Anegret Kramp-Karenbauer, poznata i po nadimku AKK, jedna od kandidata za naslednika Merkelove, ali i njena saveznica za koju se smatra da je najbliža centrističkim stavovima Merkelove.\nIskustvo je stekla vodeći regionalnu vladu u saveznoj nemačkoj državi Sarland. Ona je, po oceni američke agencije, dosledno pokazivala veću spremnost od Merkelove da služi konzervativnoj retorici i bila mnogo glasnija po pitanju protivljenja gej brakovima.\nAgencija navodi da se Merc zalaže za konzervativniji i poslovniji pristup.\nParlament je napustio 2009. godine, a poslednjih godina je radio kao advokat i šef odbora za nadzor nemačke ispostave američkog investicionog fonda „Blekrok“, najveće svetske korporacije za upravljanje imovinom.\nPrema podacima dostupnim na internetu, ova korporacija koju nazivaju i „kompanijom koja poseduje svet“ pošto ima udela u skoro svakoj globalno važnoj firmi, raspolaže sa 6,29 biliona (6.290 milijardi) dolara.\nAP navodi da iako mu nedostaje iskustvo u vladi, Merc ima vrlo dobre veze u stranci, a vreme koje je proveo izvan politike, kazao je da je iskoristio kao „priliku .. da posmatra na stvari van okvira poitike i političkih odluka“.\nMeđu kandidatima je i 38-godišnji Jens Špan, kritičar Merkelove koji je u martu postao nemački ministar zdravlja.\nAP navodi da on uživa podršku desne struje stranke, ali agencija ocenjuje da se CDU izgleda sve više okreće ka Mercu, što Špana stavlja u poziciju „otpadnika“ u ovoj trci.\nŠpan je u fokus svoje kampanje stavio migracije, nazivajući ih „slonom u sobi“, što je izraz za ignorisanje očiglednog.\nAP navodi da Špan ima veoma male šanse za uspeh u ovoj trci, ali da bi od same trke mogao da izvuče korist pri sledećoj promeni koja može da usledi u vođstvu partije.\nAgencija navodi da, ko god da postane novi lider CDU, ta osoba će želeti da ispuni obećanja kako bi izoštrila profil stranke.


Prosvjed radnika banjalučkog Kosmosa\nŠtrajkački odbor banjalučkog preduzeća “Kosmos” danas organizuje protesnu šetnju, jer Vlada Republike Srpske i nadležno ministarstvo nisu odgovorili na njihove zahtjeve.\nTražili su smjenu rukovodstva preduzeća, isplatu najmanje dvije od 16 neisplaćenih plata,uplatu doprinosa za penzijsko invalidsko osiguranje za proteklih sedam godina, te uplatu zdravstvenog osiguranja.\n“Obećanje da će nadležni organi ispitati tokove novca u našem preduzeću nije ispoštovano. Ne razumijemo zašto Vlada RS stoji iza menadžmenta koji plate isplaćuje iz kredita, a ne iz zarađenog novca, koji treba samo naplatiti i izvršiti transfer u preduzeće”, ukazuje predsjednik Štrajkačkog odbora “Kosmosa” Željko Nikolić.\nU banjalučkom “Kosmosu” štrajk traje već peti mjesec.\nO tome su radnici pismeno podsjetili premijerku Republike Srpske Željku Cvijanović i ministra industrije, energetike i rudarstva Petra Đokića, te ponovo zatražili da se hitno riješi agonija u ovom preduzeću.


Popuštanje mera u Sloveniji: Ukida se policijski čas, otvaraju se škole, maske nisu obavezne na otvorenom | Novosadski informativni portal 021\nPopuštanje mera u Sloveniji: Ukida se policijski čas, otvaraju se škole, maske nisu obavezne na otvorenom\n07:36 > 08:20\nU osnovnim školama ponovo će početi nastava, dok će u srednjim biti uveden alternativni model po kojem će se grupe srednjoškolaca koje dolaze u školu smenjivati jednom nedeljno sa onima koji su nastavu slušali kod kuće.\nNa fakultetima i visokim školama i dalje će važiti nešto strožiji režim održavanja nastave sa manjim grupama od najviše 10 studenata, kojima će biti dozvoljeno da dolaze na fakultete zbog vežbi ili na ispite, prenosi STA.\nPonovo će biti otvorene radnje i institucije kulture, ski centrima će takođe biti dozvoljen rad, a ukida se i zabrana sportskih aktivnosti u koje nije uključeno više od 10 ljudi.\nBarovi i restorana moćiće da dostavljaju hranu i piće, a u zatvorenom prostoru biće dozvoljeno prisustvo samo za "biznis tu biznis" (B2B) goste.\nNošenje zaštitnih maski u zatvorenom prostoru je i dalje obavezno, ali se ukida nošenje maski na otvorenom prostoru, mera koja je uz policijski čas bile veoma nepopularna u Sloveniji.


Vesti online / Srpski informativni portal / Tramp pre dve godine postao predsednik, a danas...\nDanas je federalna vlada SAD zaglavljena u najdužoj blokadi njenog rada do sada, dok ekonomija beleži siguran rast uprkos eskalirajućem trgovinskom ratu sa Kinom, ali eksperti upozoravaju da bi se na vidiku moglo ukazati - usporavanje, prenosi Si-En-Bi-Si.\n* Tramp pretnja po nacionalnu bezbednost?\n* Blumberg: Tramp i Kim će se sastati u Vijetnamu\nViše od 800.000 zaposlenih u federalnoj vladi rade bez plate ili su na prinudnom odsustvu, dok se blokada odražava na ključne službe - od prehrambenih inspekcija do bezbednosti putovanja avionom.\nInače, izgradnja zida na granici SAD s Meksikom bilo je jedno od glavnim obećanja tokom Trampove predsedničke kampanje, ali se menjalo njegovo objašnjenje kad je reč o potrebi za finansiranjem tog zida.\nIpak, takav ishod je malo verovatan, jer taj trgovinski sporazum još nije stupio na snagu, a eksperti ne očekuju da će on doneti značajnije nove prihode, navodi američka televizija.\nNezaposlenost je dostigla istorijski niske vrednosti - opala je sa 4,7 odsto koliko je iznosila januara 2017. na 3,9 odsto prošlog decembra.\nPodeljeni Kongres se već pokazao kao težak za Trampa jer su demokrate u Predstavničkom domu odbile da pristanu na njegov zahtev za finansiranje pograničnog zida, a Predstavnički dom planira i da istraži sve - od uticaja Rusije na predsedničke izbore 2016. do Trampovih prihoda od poreza.\nUz to, neki od novih progresivnih poslanika već su pozvali na Trampov opoziv, a izbori na polovini mandata doneli su Kongresu i rekordan broj žena i pripadnika manjina, u trenutku kada je predsednik iznosio negativne opaske o obema grupama, primećuje Si-En-Bi-Si.\nNa kraju, tu je i nezaobilazna istraga specijalnog savetnika i istražitelja Roberta Malera o uticaju Rusija ne izbore za predsednika SAD 2016, koja je još u toku, ali za koju neki očekuju da će uskoro biti završena.


BG: Plaæanje struje SMS porukom - B92\nKomercijalni direktor Telekoma Srbije Vladimir Luèiæ kazao je da je za tu uslugu potrebno da se korisnici registruju za mobilno plaæanje u banci u kojoj imaju raèun i platnu karticu i dobiju zaštitni broj (mpin).\nStruju preko mobilnog telefona mogu da plaæaju samo graðani koji imaju dina kartice, ali æe uskoro to moæi da rade i vlasnici drugih platnih kartica, kazao je Luèiæ.\nZa plaæanje raèuna sa struju potrebno je prvo poslati SMS sa ED brojem odnosno identifikacionim brojem korisnika kod EDB-a i iznosom koji korisnik želi da plati na broj 8008. Na primer ako se plaæa raèun EDB sa ED brojem 123456789 u iznosu od 3.000 dinara korisnik šalje poruku EDB 123456789 3000 dina. Nakon toga korisnik dobija poruku za potvrdu transakcije, na koju mora da odgovori slanjem zaštitnog (mpin) broja u roku od tri minuta, da bi se plaæanje obavilo. Više informacija o korišæenju usluge može se dobiti preko sajta www.mts.telekom.rs\nOn je dodao da èitava transakcija plaæanja raèuna preko mobilnog telefona koja obuhvata slanje dve poruke košta 5,9 dinara i da ne zavisi od iznosa koji se plaæa.\nLuèiæ je kazao da Telekom Srbije trenutno ima oko 500.000 korisnika registrovanih za usluge plaæanja preko mobilnog telefona od kojih je polovina u Beogradu.\nPlan je da se u narednih godinu dana omoguæi i plaæanje usluga Infostana i "bus plus" karti za gradski prevoz, najavio je Luèiæ i dodao da se pored raèuna za struju SMS porukom mogu platiti i Telekomovi raèuni i raèuni komunalnih preduzeæa u Nišu.\nLuèiæ je kazao da se širenjem usluga elektronskog plaæanja smanjuje "sivi" tok novca i štedi vreme korisnika, koji ne moraju da èekaju u redovima.\nGeneralni direktor Elektrodistribucije Beograd Stevan Miliæeviæ kazao je da je sistem plaæanja struje preko SMS poruke potpuno bezbedan i izrazio oèekivanje da æe se i drugi mobilni operateri u Srbiji pridružiti i omoguæiti tu uslugu svojim korisnicima.\nMiliæeviæ je kazao i da æe EDB ustupiti tehnološka rešenja za sms plaæanje drugim elektrodistribucijama u okrviru sistema Elektroprivrede Srbije i omoguæiti da tu uslugu koriste svi graðani Srbije.\nKako je istakao Miliæeviæ, uvoðenje nove usluge jedan od naèina da se poveæa stepen naplate, koji je nizak.\nKako su istakli u EDB interesovanje za plaæanje preko mobilnog telefona je veliko pošto je infocentar od januara do poèetka maja dobio oko 20.000 elektronskih pisama sa pitanjima da li æe i kada biti uvedena ta usluga.


Uz američki paket pomoći za oporavak od korona virusa u visini od 1,9 biliona dolara, koji je već u opticaju najveće svjetske ekonomije, ekonomski savjetnici predsjednika Joea Bidena pripremaju još veći ekonomski poticaj - mogući paket od tri biliona dolara za obnovu stare infrastrukture u zemlji i, kako kažu, investiranje u ekonomiju budućnosti.\nDetalji novog paketa tek trebaju biti javno objavljeni, ali Bidenova kampanja za predsjednika prošle godine ukazala je na potrebu obnove puteva i mostova, modernizaciju aerodroma i tranzitnih sistema i ulaganje u širokopojasnu tehnologiju. Biden je rekao da će finansiranje tog plana biti omogućeno povećanjem poreza za korporacije i pojedince koji zarađuju više od 400.000 američkih dolara godišnje.\nInfrastrukturni razvojni plan predviđa mnogo više od fizičke strukture. Vjerovatno će uključiti smanjenje emisija ugljkivog dioksida većom upotrebom obnovljivih izvora energije, zatim smanjenje ekonomske nejednakosti i pružanje masovnog besplatnog upisa na javne fakultete, te univerzalnog predškolskog obrazovanja.\nMjere za olakšavanje posljedica koronavirusa, koje je Biden progurao kroz Kongres isključivo uz podršku demokratskih zakonodavaca preko jedinstvene republikanske opozicije, bio je usmjeren na omogućavanje masovne vakcinacije i pružanje pomoći teško pogođenim biznisima uništenim pandemijom. Bidenova administracija novu potrošnju zamišlja kao pripremu ekonomije za godine koje dolaze.\nU januaru, dok je preuzimao dužnost na četvorogodišnji mandat, Biden je ekonomski poticaj opisao kao dio svog plana "Izgradi bolje". Međutim, infrastrukturni poslovi u Washingtonu često su bili usporeni zbog nesuglasica između zakonodavaca oko toga što treba finansirati i kako to platiti.\nTokom administracije bivšeg predsjednika Donalda Trumpa, planirani događaji "Sedmica infrastrukture" zasjenjeni su hitnijim pitanjima i brzo zaboravljeni.\nBidenova portparolka Jen Psaki rekla je nedavno da rasprave o tome što bi na kraju moglo biti uključeno u novi prijedlog ostaju otvorene.\n"Predsjednik Biden i njegov tim razmatraju niz potencijalnih mogućnosti kako uložiti u radničke porodice i reformisati naš porezni zakon tako da nagrađuje rad, a ne bogatstvo", rekla je Psaki. "Ti razgovori su u toku, tako da je svako nagađanje o budućim ekonomskim prijedlozima preuranjeno i nije odraz razmišljanja Bijele kuće."\nNeki aspekti eventualnog plana, koje je iznio demokratski predsjednik, mogli bi više privući republikanske zakonodavce nego druge, s obnovom puteva i mostova kao nečim što je visoko na listi onoga na šta zakonodavci mogu ukazati kada se kandiduju za ponovni izbor.\nMeđutim, plaćanje računa za obnovu je problematičnije.\n"Svako ko zaradi više od 400.000 američkih dolara vidjeće malo do značajno povećanje poreza", rekao je Biden prošle sedmice u ABC-ovoj emisiji "Dobro jutro Amerika".\nRepublikanski lider u Senatu, Mitch McConnell rekao je novinarima: "Mislim da na našoj strani neće biti entuzijazma za povećanje poreza".\nU politički podijeljenom Kongresu, gdje demokrate tijesno kontrolišu i Senat i Predstavnički dom, Biden je koristio zakonodavnu taktiku dostupnu za prijedloge potrošnje da tijesno progura sporazum za oporavak od koronavirusa na jednostavnoj većini glasova.\nKada je u pitanju infrastrukturalni prijedlog, možda će trebati potražiti podršku od najmanje 10 republikanaca kako bi spriječio opstrukciju u Senatu, koji je podijeljen između 50 republikanaca i 50 demokrata.\nKao alternativu, mogao bi ponovo pokušati primijeniti istu zakonodavnu taktiku koja je korištena za donošenje zakona o olakšicama glasanjem po stranačkoj liniji, sa potpredsjednicom Kamalom Harris koja osigurava odlučujući glas u Senatu.\nNije određen datum objavljivanja Bidenovog infrastrukturnog prijedloga.


Spoljašnje jedinice za kondenzovanje\nNove ekološke jedinice za kondenzovanje sa CO2 za komercijalne sisteme za rashlađivanje\nCO2 jedinice za kondenzovanje\nRashladno sredstvo R744 obezbeđuje veću uštedu energije i manju CO2 emisiju u odnosu na R404A. ODP (potencijal oštećenja ozonskog omotača) vrednost nula i GWP (potencijal globalnog zagrevanja) vrednost 1 označavaju supstancu koja je prirodno prisutna u atmosferi.\n· Kompresor·visoke efikasnosti\n· Super tihi režim\n· Radni opseg do 43 °C\n· Obloga za zaštitu od korozije\n· Priključak za povrat toplote\n· 5 godina garancije za kompresor\n· BMS povezivanje\nTehnologija kompanije Panasonic za Vaš poslovni prostor\nNajviši nivo kontrole kvaliteta koju obavlja stručni fabrički tim.\nPouzdana ekološka rešenja za prodavnice, supermarkete, benzinske pumpe i hladnjače.\nOtkrijte primene CO2 jedinica za kondenzovanje\nProdavnica hrane i benzinske stanice\nPrimene u hotelima\nRashlađivanje: Izaberite ekološko rešenje\nRashlađivanje. Tehnologija kompanije Panasonic


Tag / Košarkaška reprezentacija Jugoslavije / Vesti online\nPodsećanje na Manilu: Četiri decenije od svetske titule "zlatnih dečaka"\nNa današnji dan 1978. jugoslovenska reprezentacija se drugi put domogla trona na košarkaškom mondijalu.\nSale i drugovi bude emocije\nDragan Petković je već godinama zadužen za brigu o povredama najboljih košarkaša Austrije i matičnog kluba Sankt Pelten iz istoimenog grada u Donjoj Austriji, trenutno člana Druge lige. U isto...\nPotresna ispovest: Naš košarkaški reprezentativac pomišljao na samoubistvo\nPrethodne dve decenije naši košarkaši su dosegli svetske visine, bili su višestruki evropski i svetski šampioni.\nSlobodna bacanja za istoriju\nU sportu, kao i u životu, mora da postoji red. Veliko putovanje uvek krene prvim korakom. Nema uspeha bez nasleđa. Možda će nekome zvučati preterano ako upitamo i da li bi jugoslovenska košarka...\nVestionline sportski vremeplov za 25. oktobar\nVestionline sportski vremeplov za 4. oktobar\nVestionline sportski vremeplov za 30. septembar\nBili smo prvaci sveta... (VIDEO)\nPre tačno 30 godina na veliku scenu stupila je jedna od najboljih generacija u istoriji evropske i svetske košarke. Saša Đorđević, Toni Kukoč, Vlade Divac, Dino Rađa i drugovi, sa klupe...\nVestionline sportski vremeplov za 24. septembar\nVestionline sportski vremeplov za 8. septembar


Akademija građanskog novinarstva — Cenzolovka\nUrednik KRIK-a o građanskom novinarstvu (VIDEO)\nIZVOR Centar za antiautoritarne studije\nŠta znači građansko novinarstvo i kako se ono razlikuje od regularnog? Kako odabrati temu i koja su znanja neophodna kako bi se na odgovoran i etički način bavilo građanskim novinarstvom? Kako do pouzdanih informacija i koji su uspešni primeri ove prakse u Srbiji?\nSelfi građansko novinarstvo\nSa ponosom vas pozivamo da učestvujete u našem projektu – Selfi građansko novinarstvo, koji podrazumeva YouTube Akademiju građanskog novinarstva, rad sa profesionalnim mentorom, kao i takmičenje za najbolju Selfi reportažu! Potrudili smo se da svaki aspekt ovog projekta izgradimo tako da vam omogućimo da napravite najbolju reportažu. Kako bi se vaša priča istakla u moru sadržaja na društvenim mrežama, nastojali smo da vam obezbedimo savete i podršku profesionalaca čije će iskustvo doprineti uticaju i dometu vaših priča.


Zavodljive razlike - Dnevni list Danas\nPočetna » Ljudi » Zavodljive razlike\nDžamšed Usmonov Ime Džamšeda Usmonova pročitano je na zatvaranju 35. Festa kao ime prvog pobednika, prvog takmičarskog programa najstarijeg ovdašnjeg međunarodnog festivala dugometražnog igranog filma. Film „Da bi dospeo u raj, prvo umri“ prošle godine predstavljen je u okviru prvog pičinga održanog na Festu, kao projekat u razvoju kome je potrebna podrška, sa obavezom da film bude prikazan na nekom od narednih izdanja festivala. Ovogodišnjom nagradom završena je tada priča započeta i stavljen pečat na legitimitet novouvedenog\nprograma, a Džamšed Usmonov ušao je u istoriju Festa kao prvi dobitnik, prve nagrade za, kako je naveo žiri, originalnost u izgradnji likova i zavodljiv nastup, kao i za priču koja nas vodi na nepredvidivo ali sasvim ubedljivo putovanje.\nDžamšed Usmonov rođen je 1965. godine u Aštu u Tadžikistanu. Studirao je u Školi lepih umetnosti u Dušanbeu i radio kao scenarista, glumac i režiser za „Tadžikfilm“, gde je snimio kratki film „The Man“ 1989. i srednjemetražni „The Well“, koji je realizovan tek 2000. godine. Zbog građanskog rata u Tadžikistanu, čitavu deceniju potrošio je pokušavajući da privede kraju ovo ostvarenje. Godine 1998 sa kolegom Min Bđong-hunom režira svoj prvi igrani film – „Flight of the Bee“. Njegov drugi igrani film, „Angel on the Right“ 2002. osvaja nagradu Fipresci na filmskom festivalu u Londonu.\nNajnovije ostvarenje „Da bi dospeo u raj, prvo umri“ prikazano je prošle godine premijerno u Kanu, da bi nakon toga obišlo brojne filmske festivale – Hamburg, Toronto, Varšavu, Pusan, Moskvu… a pre Beograda, nagrađeno je jedino u Japanu. Ovaj film provokativnog naslova počinje pričom o gipkom, mrzovoljnom mladom Tadžikistancu koji želi da povrati svoju seksualnu potenciju. Čudnovate, primamljive premise najnovijeg filma Džamšeda Usmonova uskoro prerastaju u nešto mnogo nespokojnije, pripovedajući o kulturološkim promenama koje se dešavaju u Centralnoj Aziji.


Šarović i Borenović uputili inicijativu za deblokadu Parlamenta BiH\nMirko Šarović i Branislav Borenović\nPoslanici Predstavničkog doma Parlamentarne skupštine BiH (PSBiH) Mirko Šarović i Branislav Borenović su u ime kluba Srpske demokarstke stranke (SDS) i Partije demokratskog progresa (PDP) pokrenuli su inicijativu za izmjenu Poslovnika o radu Predstavničkog doma, kako bi se nakon godinu dana nerada odblokirao rad ove zakonodavne institucije.\n„Smatramo da je ova naša inicijativa i legitimna, da je ozakonjena i da ima jedini i isključivi cilj da ovo važno tijelo – Predstavnički dom počne da funkcioniše nakon nepotpunog konstituisanja, godinu dana nakon opštih izbora“, rekao je Šarović novinarima na konferenciji za medije u Sarajevu.\nZbog blokade ovog zakonodavnog tijela trpi Bosna i Hercegovina, njena ekonomija, jer su u pitanju brojni projekti. Oko dvije milijarde konvertibilnih maraka je 'zarobljeno' jer Predstavnički dom ne radi. Na čekanju je nizprojekata, sporazuma, međunarodnih dokumenata koji bi ubrzali rast ekonomije u BiH.\n„ Samo da napominjem da zbog čekanja na ratifikaciju u Predstvaničkom domu za Koridor Vc je na čekanju 400 miliona eura“, rekao je Šarović.\nU zajednički klubu Srpske demokratske stranke (SDS) i Partije Demokratskog progresa (PDP) smatraju da će uspjeti da osiguraju podršku i drugih političkih partija. Do sada je ovu inicijativu potpisalo 14 poslanika.\nŠarović je objasnio da se izmjene Poslovnika o radu Zastupničkog domu PSBiH odnose na omogućavanje formiranje stalnih parlamentarnih tijela, odnosno komisija, bez kojih nije moguće normalno funkcionisanje državnog organa zakonodavne vlasti.\nSuština je u tome da članove komisija, ako stranke ne mogu postići dogovor, bira Kolegij Zastupničkog doma PSBiH, a ukoliko ni tu ne bude dogovora onda da komisije formiraju stranke koje su spremne delegirati svoje poslanike u radna tijela.\nPoslanik PDP-a u Predstvaničkom domu PSBiH Branislav Borenović smatra da je krajnje vrijeme da stranke reaguju jer se već godinu dana čeka konstituisanje Predstvaničkog doma PSBiH.\n"Komisije imaju veliki značaj u PSBiH. Mnogo veći nego u drugim parlamentima u Bosni i Hercegovini. Zato je važno da se na ponudi rješenja na jednoj privremenoj osnovi, ali sasvim legitimno da se kroz promjenu Poslovnika omogući onim poslaničkim klubovima i onim poslanicima da se omogući da rade svoj posao", rekao je Borenović.\nViše od 300 dokumenta čeka da ova instituacija zakonodavne vlasti počne s radom.\n"Tu je i budžet za 2019. godinu. Želimo poslati poruku da je jako važno da Predstvanički dom PSBiH radi u normalnom kapacitetu. Želimo da se ovako nešto uradi i u Domu naroda PSBiH. Jako je loše, besmisleno i štetno za cijelu BiH da Parlamentarna skupština BiH ne funkcioniše. Zbog devet zastupnika u Predstavničkom domu PSBiH ne funkcioniše Parlamentarna skupština BiH", rekao je Borenović.\nOn je novinarima rekao da svoje potpise na inicijativu nisu stavili SDA, HDZ BiH i SNSD, ali da to ne znači da se neki možda neće predomisliti. Inicijativu su za sada podržali zastupnici SDP-a, A-SDA, Naše stranke i Demokratske fronte.\nOva dva poslanika očekuju da će vanredna sjednica Predstavničkog doma PSBiH biti zakazana iduće sedmice, a da će se početkom sedmice definitivno znati precizan datum.